text:
16Agbiagkayo a kas tattao a nawayawayaan, ngem diyo aramaten ti wayawayayo a pangkalub iti aniaman a dakes. Agbiagkayo ketdi a kas tagabu ti Dios.
1Iwaksiyo ngaruden ti amin a kinadakes. Awan koman ti panagulbod, panaginsisingpet, panagimon ken pammadpadakes. 2Kaskay la koma kayyanak a maladaga a kanayon a mawaw iti puro a gatas a naespirituan tapno iti yiinumyo, dumakkelkayo ket maisalakankayo. 3Kas kuna ti Nasantoan a Surat, “Babaen iti padasyo, natakuatanyo a manangngaasi ti Apo.” 4Umasidegkay iti Apo. Isu ti sibibiag a bato nga imbelleng dagiti agipatpatakder ta imbilangda nga awan serserbina, ngem pinili ken impateg ti Dios. 5Umasidegkayo a kas sibibiag a batbato a maaramat iti pannakabangon ti naespirituan a templo. Agserbikayo a kas nasantoan a papadi a mangipaay iti daton a naespirituan ken makaay-ayo iti Dios babaen ken Jesu-Cristo. 6Ta kuna ti Nasantoan a Surat: “Pimmiliak iti napateg a bato a kas pasuli; ikabilko ita idiay Sion. Ket siasinoman a mamati kenkuana, pulos nga awanto pannakapaayna.” 7Napateg unay daytoy a bato kadakayo a mamati. Ngem kadagiti saan a mamati, kunana pay: “Ti bato nga imbelleng dagiti agipatpatakder, nagbalin a kangrunaan unay a bato.” 8Kuna pay ti sabali a paset ti Nasantoan a Surat: “Daytoy ti bato a pakaitibkolan, ken pakaitublakan dagiti tattao.” Naitibkolda agsipud ta dida namati iti sao. Kasta ti intuding ti Dios a pagbanaganda. 9Ngem dakayo ti napili a puli. Papadikayo nga agserbi iti Dios nga Ari. Nasionkayo a nasantoan. Tattaonakayo ti Dios. Inruarnakayo iti kasipngetan ket impannakayo iti nakaskasdaaw a lawagna. Pinilinakayo a nangipakaammo kadagiti nakaskasdaaw nga aramidna. 10Saankay idi a tattao ti Dios, ngem ita tattaonakayon. Diyo ammo idi ti kaasi ti Dios, ngem ita inawatyon ti kaasina. 11Kakabsatko, kas ganggannaet ken agdaldaliasat iti daytoy a lubong, agdawatak kadakayo. Dikay paiturayan kadagiti nailasagan a tarigagay a kanayon a makiranget iti kararua. 12Agbiagkayo koma a natakneng iti imatang dagiti Hentil. Uray no kunada a managdakdakeskayo, mabigbigdanto met laeng dagiti naimbag nga aramidyo ket idaydayawdanto ti Dios inton dumteng ti Aldaw a yaayna. 13Gapu iti Apo, masapul a paiturayankayo kadagiti agtuturay nga insaad ti tao: iti Emperador a kangatoan nga agturay, 14ken kadagiti gobernador nga imbaonna a mangdusa kadagiti managdakdakes ken mangidaydayaw kadagiti agaramid iti naimbag. 15Ta kayat ti Dios a, babaen kadagiti naimbag nga aramidyo, maawanan iti gundaway dagiti maag nga agsao iti ulbod ken awan serserbina. 16Agbiagkayo a kas tattao a nawayawayaan, ngem diyo aramaten ti wayawayayo a pangkalub iti aniaman a dakes. Agbiagkayo ketdi a kas tagabu ti Dios. 17Agraemkayo kadagiti amin a tattao. Ayatenyo dagiti kakabsatyo iti pammati. Agbutengkayo iti Dios ket padayawanyo ti Emperador. 18Dakayo a katulongan, paiturayankayo kadagiti amoyo. Ipakitayo kadakuada ti naan-anay a panagraem, saan laeng a kadagiti naasi ken mannakaawat, ngem uray pay kadagiti nauyong. 19Gunggonaannakayto ti Dios no maibturanyo ti agsagaba a saan a nainkalintegan ta ammoyo ti pagayatanna. 20Maidaydayawkayo aya no ituredyo ti dusa a kaikarianyo gapu iti dakes nga inaramidyo? Ngem no ibturanyo ti agsagaba idinto a naimbag ti aramidyo, bendisionannakayto ti Dios. 21Daytoy ti nangayaban ti Dios kadakayo, agsipud ta nagsagaba ni Cristo gapu kadakayo ket nangibati iti pagulidanan tapno surotenyo ti tugotna. 22Saan a nagbasol. Awan ti insawangna a kinaulbod. 23Idi nalalais, saan a nanglais. Idi nagsagaba, saan a namutbuteng. Nagtalek ketdi iti Dios, ti nalinteg nga Ukom. 24Inawit ni Cristo dagiti basbasoltayo iti krus tapno mawayawayaantay iti pannakabalin ti basol ket agbiagtay a nalinteg. Ta babaen kadagiti sugatna, naagasankayo. 25Mayarigkay idi kadagiti karnero a nayaw-awan. Ngem ita, naisublikayon a sumurot iti Pastor ken Agaywan kadagiti kararuayo.


c: text/html

text: 1Intuloy ni Saulo ti panamutbutengna a mangpapatay kadagiti adalan ti Apo. Napan iti Kangatoan a Padi 2ket dimmawat iti surat a mangyam-ammo kenkuana kadagiti sinagoga dagiti Judio idiay Damasco tapno mapalubosan a mangtiliw iti siasinoman a masarakanna a sumursurot iti Baro a Dalan, lalaki man wenno babai, ket ipanna ida idiay Jerusalem. 3Iti dalanna nga agpa-Damasco, idi makaasidegen iti siudad, pagammoan la ta nagraniag ti lawlawna iti makasisirap a lawag a naggapu iti tangatang. 4Napasag iti daga ket nangngegna ti timek a nagkuna, “Saulo, Saulo, apay nga idadanesnak?” 5“Siasinoka, Apo?” sinaludsod ni Saulo. “Siak ni Jesus nga idaddadanesmo,” kinuna ti timek. 6“Ngem tumakderka, ket inka iti siudad ket maibaganto kenka ti aramidem.” 7Nagsardeng dagiti lallaki a kinakuyog ni Saulo ket napaumelda. Nangngegda ti timek ngem awan ti nakitada a tao. 8Timmakder ni Saulo, immulagatna dagiti matana ngem saanen a makakita. Iti kasta, kinibinda nga impan idiay Damasco. 9Tallo nga aldaw a di makakita. Saan met a nangan wenno imminum. 10Idiay Damasco, adda maysa nga adalan nga agnagan Ananias. Iti maysa a parmata, kinuna ti Apo kenkuana, “Ananias!” “Adtoyak, Apo,” insungbat ni Ananias. 11“Tumakderka,” kinuna ti Apo, “ket inka iti kalsada a managan Nalinteg. Inka iti balay ni Judas. Damagem sadiay ti maysa a lalaki nga agnagan Saulo a taga-Tarso. Madama nga agkarkararag ita. 12Nakitana iti maysa a parmata ti maysa a lalaki nga agnagan Ananias a simrek iti yanna ket impatayna dagiti imana kenkuana tapno makakita manen.” 13Ngem insungbat ni Ananias, “Apo, adun ti nadamdamagko maipapan iti daytoy a lalaki ken kadagiti nakabutbuteng nga inaramidna kadagiti tattaom idiay Jerusalem. 14Immay ditoy Damasco nga addaan pammalubos dagiti panguloen a papadi tapno tiliwenna dagiti amin nga agdaydayaw kenka.” 15Kinuna ti Apo kenkuana, “Mapanka, ta isu ti pinilik nga agserbi kaniak, tapno ipakaammona ti naganko kadagiti Hentil, kadagiti ari ken kadagiti Israelita. 16Ipakitakto kenkuana dagiti amin a masapul a sagabaenna gapu kaniak.” 17Iti kasta, napan ni Ananias. Simrek iti balay ket impatayna dagiti imana ken ni Saulo. “Kabsat a Saulo,” kinunana, “imbaonnak ni Apo Jesus a nagparang kenka iti dalan idi umayka ditoy tapno makakitaka manen ken mapnoka iti Espiritu Santo.” 18Dagus a naregreg dagiti kasla siksik ti ikan manipud kadagiti mata ni Saulo ket nakakita manen. Timmakder ket nabuniagan. 19Kalpasan ti pannanganna, simmubli ti pigsana. Sumagmamano nga aldaw a nakipagyan ni Saulo kadagiti adalan idiay Damasco. 20Napan a dagus kadagiti sinagoga ket inkaskasabana ti maipapan ken ni Jesus. “Isu ti Anak ti Dios,” kinunana. 21Nasdaaw dagiti amin a nakangngeg kenkuana ket kinunada, “Saan aya nga isu daytoy ti nangparparigat kadagiti tattao nga umaw-awag iti nagan ni Jesus idiay Jerusalem? Saan aya nga immay ditoy tapno tiliwenna dagiti mamati ket ipanna ida a sirereppet kadagiti panguloen a papadi?” 22Ngem immad-adda ti bileg ni Saulo a mangasaba ket sipipinget a nangpaneknek a ni Jesus isu ti Cristo. Saan a nakasungbat dagiti Judio nga agnaed idiay Damasco. 23Kalpasan ti adu nga aldaw, nagmimiting dagiti Judio ket nagtutulaganda a patayen ni Saulo. 24Ngem naipakaammo kenkuana ti panggepda. Aldaw-rabii a pinadpadaananda iti ruangan ti siudad tapno patayenda. 25Ngem iti maysa a rabii, innala dagiti pasurotna ket inkabilda iti kuribot sada imbaba iti abut ti bakud ti siudad. 26Napan ni Saulo idiay Jerusalem ket pinanggepna ti makitipon kadagiti adalan. Ngem saanda a namati a maysa nga adalan ket nagbutengda amin kenkuana. 27Iti kasta, napan tinulongan ni Bernabe ket intulodna kadagiti apostoles. Impalawag ni Bernabe kadakuada no kasano ti pannakakita ni Saulo iti Apo iti dalan ken ti pannakisao ti Apo kenkuana. Impadamagna pay kadakuada ti tured ni Saulo a nangaskasaba idiay Damasco iti nagan ni Jesus. 28Iti kasta, nakipagyan ni Saulo kadakuada. Sinursorna ti entero a Jerusalem ket awan butengna a nangasaba iti nagan ti Apo. 29Nagsao ken nakisuppiat pay kadagiti Judio a Griego ti pagsasaona, ngem kayatda a papatayen. 30Idi maammoan daytoy dagiti kakabsat iti pammati, impanda ni Saulo idiay Cesarea ket pinagawidda idiay Tarso. 31Iti kasta, awanen ti panagsagaba ti iglesia iti entero a Judea, Galilea ken Samaria. Babaen iti tulong ti Espiritu Santo, pimmigsa ken immadu dagiti mamati ket nagbiag dagiti kamkameng a managbuteng iti Dios. 32Sinursor ni Pedro ti amin a lugar. Iti naminsan, sinarungkaranna dagiti tattao ti Dios nga agnaed idiay Lidda. 33Nasarakanna sadiay ti maysa a lalaki nga agnagan iti Eneas. Paralitiko daytoy ket walo a tawenen a sidadalit. 34Kinuna ni Pedro kenkuana, “Eneas, paimbagennaka ni Jesu-Cristo. Bumangonka ket idulinmo ta iddam.” Dinagdagus ni Eneas ti bimmangon. 35Nakita dagiti amin a taga-Lidda ken taga-Sarona ni Eneas ket namatida iti Apo. 36Idiay met Joppe, adda adalan a babai nga agnagan Tabita. Imbukbokna ti amin a panawenna nga agaramid kadagiti naimbag ken tumulong kadagiti napanglaw. 37Iti dayta a tiempo nagsakit ni Dorcas ket natay. Binuggoanda ti bangkayna sada immassayag iti akingngato a kuarto. 38Asideg ti Joppe idiay Lidda. Idi nadamag dagiti adalan a taga-Joppe nga adda ni Pedro idiay Lidda, nangibaonda iti dua a lallaki a mangkiddaw kenkuana a dagdagusenna koma ti mapan idiay Joppe. 39Nagrubbuat ngarud ni Pedro ket nakikuyog kadakuada. Idi sumangpetda, impanda ni Pedro iti kuarto nga akingngato. Agsangsangit nga immaribungbong dagiti amin a balo a babbai iti abay ni Pedro ket impakitada kenkuana dagiti kagay ken dadduma pay a pagan-anay a dinait ni Dorcas idi sibibiag pay. 40Pinaruarna amin ida sa nagparintumeng a nagkararag. Kalpasanna, sinangona ti bangkay ket kinunana, “Tabita, bumangonka.” Nagmulagat ni Dorcas, kinitana ni Pedro ket nagtugaw. 41Iniggaman ni Pedro ti imana sana pinatakder. Inayabanna dagiti tattao ti Dios ken dagiti balo ket imparangna kadakuada ni Dorcas a sibibiag. 42Nagdinamag daytoy a pasamak iti entero a Joppe ket adu dagiti namati iti Apo. 43Nagyan ni Pedro idiay Joppe iti adu nga aldaw, iti balay ni Simon nga agkurkurte iti lalat.

robotstxt: allowed

filter: keep


text:
Tacurong
Ti Siudad ti Tacurong ket maysa a maika-4 a klase a siudad iti probinsia iti Sultan Kudarat iti Pilipinas.
Dagiti baranggay[urnosen | urnosen ti taudan]
Ti Siudad ti Tacurong ket nabingbingay a politikal iti 20 a barbaranggay.
- Baras
- Buenaflor
- Calean
- Carmen
- D'Ledesma
- Gansing
- Kalandagan
- Lower Katungal
- New Isabela
- New Lagao
- New Passi
- Poblacion
- Rajah Nuda
- San Antonio
- San Emmanuel
- San Pablo
- Upper Katungal
- Tina
- San Rafael
- Lancheta
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Pilipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ 2010 a Senso a Pakaammo ti Soccsksargen (Ingles) naala idi 3 Hunio 2013


text:
Baybay Nangisit
Ti Baybay Nangisit ket bineddengan babaen ti Europa, Anatolia ken ti Kaukaso ken naipatinggaan a naisilpo idiay Taaw Atlantiko babaen dagiti baybay ti Mediteraneo ken Eheo ken dagiti nadumaduma nga ilet. Ti Ilet ti Bosporo ket maisilpo iti Baybay ti Marmara, ken ti Kipet ti Dardanelles ket maisilpo ti baybay idiay rehion ti Baybay Eheo iti Mediteraneo. Dagitoy a dandanum ket mangisina ti dumaya a Europa ken lumaud nga Asia. Ti Baybay nangisit ket maisilpo pay idiay Baybay Azov babaen ti Kipet ti Kerch.
Ti Baybay nangisit ket adda ti kalawa ti 436,400 km2 (168,500 sq mi) (saan a mairaman ti Baybay ti Azov),[1] ti kaadalem iti 2,212 m (7,257 ft),[2] ken tomo iti 547,000 km3 (131,200 cu mi).[3] Ti Baybay Nangisit ket mangporma ti maysa a agpa-daya ken agpa-laud nga eliptiko a depresion a naisanglad idiay nagbaetan ti Bulgaria, Georgia, Romania, Rusia, Turkia, ken Ukrania.[4] Daytoy ket nalappedan babaen ti Banbantay Pontic iti abagatan, ti Banbantay Kaukaso iti daya ken mangipakpakita ti naakaba a samang iti amianan a laud. Ti kaatiddogan a daya-laud a gay-atna ket agarup a 1,175 km.
Dagiti nangruna a siudad iti igid ti aplaya ket mairaman ti Batumi, Burgas, Constanța, Giresun, Hopa, Kerch, Mangalia, Năvodari, Novorossiysk, Odessa, Ordu, Poti, Rize, Samsun, Sevastopol, Sochi, Sukhumi, Trabzon, Varna, Yalta ken Zonguldak.
Ti Baybya Nangisit ket adda ti positibo a kaimbengan tidanum; a daytoy ket, ti dagup a ruar a panagayus ti danum a 300 km3 ti tunggal maysa a tawen ti uneg ti Bosporo ken ti Dardanelles a mapan idiay Baybay Eheo. Ti danum ti Mediteraneo ket agayus idiay Baybay Nangist a kas paset ti dua a dalan ti hidrolohiko a panagsinnukat. Ti ruar a panagayus ti Baybay Nangisit ket nalamlamiis ken saan unay a naapgad, ken tumpaw ti rabaw ti napudpudot, ken naapapgad nga umuneg nga ayus ti Mediteraneo – a daytoy ket pagbanagan ti paggiddiatan iti densidad a gapuanan babaen kadagiti paggiddiatan iti kaapgad – a pakaiturongan ti kaaduan nga anoksiko a tuon ti baba ti rabaw ti dandanum. Ti Baybay Nangisit ket makaawat pay ti danum ti karayan manipud ti dakkel a sistema ti Eurasiano a fluvial idiay amianan ti Baybay, nga isu ti naikasangsangayan ti Don, Dnieper ken Danube.
Iti napalabas, ti kaadalem ti danum kaaduan a nagdumaduma. Gapu kadagitoy a pagduduma iti kaadalem ti danum iti labneng a nangpalpalikmut ti samang ken dagiti mainaig a bidang ket sagpaminsan a ti dagdaga. Iti dadduma pay a kritiko a kaadalem ti danum mabalin a maikapet dagiti naipalikmut a bagi ti danum. Babaen dagitoy nga aktibo a pannakaikapet dagitoy a dalan, dagiti Turko nga Ilet, ti baybay Nangisit ket maitipon iti taaw ti lubong. No awan dayoy a maipapan ti danum a panagsilpo, ti Baybay nangisit ket maysa a danaw, a nawaya a manipud ti sangalubongan a sistema ti taaw. Iti agdama ti agpang tidanum ti Baybay Nangisit ket nangato, isunga ti danum ket makisinsinnukat iti Mediteraneo. Dagiti Turko nga Ilet ket kumapet kadagiti Baybay Nangisit ken Eheo ken buklenna ti Bosporo, ti Baybay ti Marmara ken ti Dardanelos.
Dagiti linaon
Kadakkel[urnosen | urnosen ti taudan]
Ti Gunglo ti Internasional a Hidrograpiko ket mangipalplawag kadagiti patingga ti Baybay Nangisit a kas dagiti sumaganad:[5]
-
- Idiay Abagatan a laud. Ti Amianan a daya a patingga ti Baybay ti Marmara Ti Linia a mangitipon ti Rawis ti Rumili iti Rawis ti Anatoli (41°13'N)].
-
- Idiay Kipet ti Kerch. Ti linia a mangitipon ti Rawis ti Takil ken Rawis ti Panaghia (45°02'N).
Populasion[urnosen | urnosen ti taudan]
Nagan[urnosen | urnosen ti taudan]
Moderno a nagnagan[urnosen | urnosen ti taudan]
Dagiti agdama a nagan ti Baybaya ket maipada kadagiti Inggles a nagan, a "Black Sea", a mairaman ti:[11]
- Abhasio: Amshyn Eikʷa (AMшыH Eиқәa)
- Adigue: Khy Shʼutsʼ (Xы ШIyцI)
- Bulgaro: Cherno more (ЧepHo Mope, IPA: [ˈtʃɛrno moˈrɛ])
- Georgiano: Shavi zghva (შავი ზღვა)
- Laz: Ucha zuğa (უჩა ზუღა), wenno laeng ti Zuğa 'Baybay'
- Rumano: Marea Neagră (IPA: [ˈmare̯a ˈne̯aɡrə])
- Ruso: Chornoye morye (ЧëpHoe Mópe, IPA: [ˈtɕɵrnəjə ˈmorʲə]
- Turko: Karadeniz (IPA: [kaˈɾadeniz])
- Ukraniano: Chorne more (ЧopHe Mope, IPA: [ˈtʃɔrnɛ ˈmɔrɛ])
Dagiti kastoy a nagan ket saan pay a naikeddeng a naipakpakita a kasakbayan ti maikaduapulo a siglo, ngem adda dagiti pannkaibagbagaan a dagitoy ket mabalin a kaaduan ket duog.
Ti Baybay Nangisit ket maysa kadagiti uppat a baybay iti Inggles kalpasan kadagiti termino ti maris — dagiti sabali pay ket ti Baybaya Nalabbasit, ti Baybay Puraw ken ti Baybay Duyaw.
Naipakasaritaan a nagnagan[urnosen | urnosen ti taudan]
Ti Heograpia ti Strabo (1.2.10) ket nangibagbaga nga iti kinaduog, ti Baybay Nangisit ket kankanayon a tinawtawagan laeng "ti Baybay" (ho pontos). Para iti kaaduan daytoy, ti Graeco-Romano a tradison ket mangibagbaga ti Baybaya Nangisit a kas ti 'Managsangaili a baybay', Euxeinos Pontos (EὔEeιvoς Πόvtoς). Daytoy ket maysa a eupemismo a mangsuksukat ti maysa a nasapsapa a 'Di managsangaili a Baybay', Pontos Axeinos, nga immuna a naibagbaga iti Pindar (nasapa a maikalima a siglo BCE,~475 BC). Ni Strabo (7.3.6) ket kapanunotanna a ti Baybay Nangisit ket tinawtawagan idi ti "di managsangaili" sakbay ti panagkolonia dagiti Griego gaputa daytoy ket narigat a daliasaten, ken gaputa dagiti aplayana ket tinataengan babaen dagiti salbahe a tribu. Ti nagan ket sinukatan iti "managsangaili" kalpasan dagiti Milesio ket nakolonianda ti akin abagatan nga aplaya, ti Pontus, a pinagbalinda a paset ti Griego a sibilisasion.
Daytoy ket mabalin pay a ti nagan ket Axeinos a nagtaud babaen ti nadayeg nga etimolohia manipud ti maysa a Escita Iraniko axšaina- 'di nasilawan,' 'nasipnget'; ti panangibagbaga ti "Baybaya Nangisit" ket mabalin a nangrugi idi Taga-ugma.
Ti mapa ti Asia a napetsaan idi 1570,a natituloan iti Asiae Nova Descriptio, manipud dagiti Theatrum nga etiketa ti Ortelis ti baybay "Mar Maggior."
Dagiti mannurat ti pagsasao nga Inggles iti maika-18 a siglo ket kankanayonda nga inus-usar ti nagan nga "Euxine Sea" ( /ˈjuːksɨn/ or /ˈjuːkˌsaɪn/) a mangibagbaga ti Baybay Nangisit. Ni Edward Gibbon, kas pagarigan, ket tinawtawaganna ti baybaya babaen iti daytoy a nagan iti kadagupan ti Ti Pakasaritaan ti Pannaka-apday ken Pannarebba ti Romano nga Imperio.[12]
Dagiti nagibasaran[urnosen | urnosen ti taudan]
- ^ Kalawa ti rabaw—"Heograpia ti Baybay Nangisit". Unibersidad ti Delaware Kolehio ti Panagadadal ti Marina. 2003. Naala idi 2006-12-02.
- ^ Kaadalem—"Europa – Sapot a Pagsaadan a Sumrekan ti Kappon ti Europa". Enbironmento ken Panagpadakkel – Ti Baybay Nangisit: Dagiti Kinapudno ken Bilang.
- ^ "Unexpected changes in the oxic/anoxic interface in the Black Sea". Nature Publishing Grupo. 1989-03-30. Naala idi 2006-12-02.
- ^ UNEP/GRID-Arendal Biblioteka dagiti Mapa ken Grapiko (2001). "Sosio-ekonomiko a panangibagbaga para kadagiti labneng ti pagilian ti Baybaya Nangisit". Naala idi 2010-12-11.
- ^ "Dagiti Patingga dagiti Taaw ken dagiti Baybay, maika-3 nga edision". Gunglo ti Internasional a Hidrograpiko. 1953. Naala idi Pebrero 7, 2010.
- ^ Instituto ti Estadistika ti Turkia
- ^ Instituto ti Estadistika ti Turkia
- ^ Instituto ti Estadistika ti Turkia
- ^ Cele mai mari orase din Romania
- ^ Instituto ti Estadistika ti Turkia
- ^ Özhan Öztürk (2005). Karadeniz Ansiklopedik Sözlük. İstanbul: Heyamola Yayınları. pp. 617–620.
- ^ Gibbon, Edward. Ti Pakasaritaan ti Pannaka-apday ken Pannarebba ti Romano nga Imperio. Biblioteka ti Amin a tao, 1910; naiprenta manen idi 1993. ISBN 0-679-42308-7. Passim.
Bibliograpia[urnosen | urnosen ti taudan]
- Stella Ghervas, "Odessa et les confins de l'Europe: un éclairage historique", iti Stella Ghervas et François Rosset (ed), Lieux d'Europe. Mythes et limites, Paris, Editions de la Maison des sciences de l'homme, 2008. ISBN 978-2-7351-1182-4
- Charles King, Ti Baybay Nangisit: Ti Pakasaritaan, 2004, ISBN 0-19-924161-9
- William Ryan ken Walter Pitman, Layus ni Noah, 1999, ISBN 0-684-85920-3
- Neal Ascherson, Baybay Nangisit (Vintage 1996), ISBN 0-09-959371-8
- Özhan Öztürk. Karadeniz: Ansiklopedik Sözlük (Baybay Nangisit: Ensiklopediko a Diksionario). 2 Cilt (2 Volumes). Heyamola Publishing. Istanbul.2005 ISBN 975-6121-00-9.
- Rüdiger Schmitt, "Dagiti Konsiderasion iti Nagan ti Baybay Nangisit", in: Hellas und der griechische Osten (Saarbrücken 1996), pp. 219–224
- West, Stephanie. "‘Ti Kakaskasdaawan kadagiti Amin a Baybay’: ti Griego a Pannakasarak iti Euxine", Gresia ken Roma, Tom. 50, Pablaak 2 (2003), pp. 151–167.
- Petko Dimitrov, Dimitar Dimitrov. Ti Baybay Nangisit, Ti Layus ken dagiti Taga-ugma a Mito. – Varna, 2004.
- Dimitrov, D. 2010. Heolohia ken Saan a tawid a rekurso ti Baybay Nangisit. LAP Lambert Academic Publishing. ISBN 978-3-8383-8639-3. 244p.
Dagiti silpo ti ruar[urnosen | urnosen ti taudan]
Dagiti midia a mainaig ti Baybay Nangisit idiay Wikimedia Commons
- Dagiti artikulo ti Wikipedia infobox bagi ti danum nga awan ti ladawan
- Baybay Nangisit
- Dagiti baybay ti Europa
- Dagiti baybay ti Rusia
- Dagiti baybay ti Taaw Atlantiko
- Pagbeddengan ti Georgia–Rusia
- Pagbeddengan ti Georgia–Turkia
- Pagbeddengan ti Bulgaria–Turkia
- Pagbeddengan ti Bulgaria–Romania
- Pagbeddengan ti Romania–Ukrania
- Pagbeddengan ti Rusia–Ukrania


text:
Pammadayaw a Palanca
Ti Pammadayaw a Palanca (Palanca Awards) wenno Pammadayaw a Pakalaglagipan kenni Don Carlos Palanca para iti Literatura (Don Carlos Palanca Memorial Awards for Literature) ket isu ti mabigbig a kalatakan a pammadayaw wenno salip iti literatura iti Filipinas, nga ilunglungalong ti pamilia Palanca iti Filipinas kas pangtaginayon iti lagip ni Don Carlos Palanca Sr., maysa a negosiante nga am-ammo kas nangbuangay iti pagpartuatan ti arak a mangar-aramid iti nalatak a mainum a Ginebra San Miguel.
Imatmatonan ti Carlos Palanca Foundation, narugian ti Pammadayaw a Palanca idi 1950 iti salip iti ababa a sarita iti dua a benneg, iti Inggles ken Tagalog. Idi 1953, nainayon kas kategoria ti maysa-a-parang a drama; ti daniw idi 1963; naan-anay a drama idi 1975; ti salaysay idi 1979; sa ti nobela idi 1980. Nainayon pay ti ababa a sarita para iti ubbing idi 1989, ti teleplay wenno eskritu iti telebision idi 1990, ken ti eskritu iti pelikula idi 1994.
Idi 1997, nainayon ti tallo a benneg ti salip: ti Iloko, Cebuano ken Hiligaynon a benneg ti salip iti ababa a sarita. Naluktan met idi 1998, ti salip iti panagsurat iti salaysay para kadagiti agtutubo, sa idi 2000, narugian ti baro a kategoria: ti salip iti Piksion iti Masakbayan (puturistiko a piksion) wenno ababa a sarita a maipapan iti/kadagiti pasamak wenno mapasamak iti masakbayan ti Pilipinas (naikkat daytoy a kategoria idi 2007).


text: 1Ammomi nga inton marakrak daytoy kalapaw a pagnaedantayo, nga isu ti bagitayo ditoy daga, addanto balay nga ited ti Dios a pagnaedantayo idiay langit, balay nga isu a mismo ti nangaramid ken agpaut iti agnanayon. 2Ita, agsennaaytayo ta dakkel ti tarigagaytayo a sumrek iti bukod a balay nga aggapu sadi langit. 3Iti kasta a pannakakawestayo, saantayton a lamolamo. 4Bayat ti panagtaengtayo iti daytoy naindagaan a kalapaw, agsennaaytayo gapu iti rigattayo; saan a gapu ta kayattayo nga iwaksi ti naindagaan a bagi, no di ket kayattayo ti makawesan iti nailangitan tapno ti matay a bagitayo makawesan iti biag. 5Ti Dios ti nangisagana kadatayo iti daytoy a panagbalbaliw, ket intedna ti Espirituna a kas talged ti amin nga insaganana kadatayo. 6Isut’ gapuna a kanayon a natalgedkami. Ammomi a bayat ti panagtaengmi iti daytoy a bagi, adayokami iti Apo. 7Ta maidalankami babaen iti pammati, saan a babaen iti banag a makita. 8Natalgedkam unay ket adayo a kaykayatmi ti pumanaw iti balaymi tapno makipagnaedkami iti Apo. 9Nupay kasta, uray agtaengkami iti biag ditoy wenno iti sabali a biag, ikagumaanmi ti pannakaay-ayona. 10Ta masapul a dumatagtay amin iti pangukoman ni Cristo tapno awatentayo ti rumbeng nga agpaay kadatayo, segun ti inaramidtayo, naimbag man wenno dakes, bayat ti panagbiagtayo. 11Ammomi ti kaipapanan ti panagbuteng iti Dios, isu nga ikagumaanmi a guyugoyen dagiti tattao. Naan-anay ti pannakaammo ti Dios kadakami. Namnamaek a kastoy met ti pannakaammoyo kaniak. 12Saanmi a panggep ti mangidaydayaw manen iti bagimi kadakayo. Panggepmi ketdi ti mangted iti panggapuanyo a mangipannakkel kadakami tapno masungbatanyo dagiti agpasindayag gapu iti langa a saan ketdi a ti kababalin ti tao. 13No agmauyongkami a kas kunada, gapu iti Dios daytoy; no manakemkami, gapu kadakayo. 14Iturayannakami ti ayat ni Cristo, ta mabigbigmi a natay ti maysa a tao nga agpaay iti amin, kayatna a sawen, nairaman ti amin a tattao iti ipapatay ni Cristo. 15Wen, natay gapu iti amin a tao tapno dagiti sibibiag dida agbiagen para iti bukodda a pagimbagan, no di ket para kenkuana a natay ken napagungar gapu kadakuada. 16Ngarud, dimi bigbigenen ti siasinoman babaen iti pagrukodan ti tao. Uray no binigbigmi idi ni Cristo babaen iti daytoy a pagrukodan, dimi aramiden itan. 17Maysa a baro a parsua ti siasinoman a mainaig ken ni Cristo. Naglabasen dagiti daan a banag ket dimtengen dagiti baro. 18Inaramid amin ti Dios daytoy. Babaen ken Cristo, inkappianakami kenkuana met laeng. Intedna kadakami ti trabaho a mangikappia kadagiti tattao kenkuana. 19Daytoy ti mensahemi: Nakikappia ti Dios iti amin a tattao babaen ken ni Cristo. Saan nga imbilang ti Dios dagiti basolda a maibusor kadakuada ket intalekna kadakami ti mensahe a mangibaga no kasano ti pannakikappiana kadakuada. 20Ngarud, adtoykami a pannakangiwat ni Cristo. Kasla ti Dios a mismo ti agdawdawat kadakayo. Iti nagan ni Cristo, yunay-unaymi a makikappiakayo iti Dios! 21Awan basol ni Cristo. Ngem gapu kadatayo, imbaklayna dagiti basoltayo tapno iti pannakikaysatayo kenkuana, mairanudtayo iti kinalinteg ti Dios.


text:
Bauko, Mountain Province
Ti Bauko ket maysa a maika-4 a klase nga ili iti probinsia ti Mountain Province iti Pilipinas.
Dagiti baranggay[urnosen | urnosen ti taudan]
Ti ili ti Bauko ket nabingbingay a politikal iti 22 a barbaranggay.[2]
- Abatan
- Bagnen Oriente
- Bagnen Proper
- Balintaugan
- Banao
- Bila (Bua)
- Guinzadan Central
- Guinzadan Norte
- Guinzadan Sur
- Lagawa
- Leseb
- Mabaay
- Mayag
- Monamon Norte
- Monamon Sur
- Mount Data
- Otucan Norte
- Otucan Sur
- Poblacion (Bauko)
- Sadsadan
- Sinto
- Tapapan
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Pilipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Mountain Province". PSGC Interaktibo. Siudad ti Makati, Pilipinas: Opisina ti Koordinasion ti Nailian nga Estadistika. Naala idi 11 Hulio 2014.
- ^ a b 2010 a Senso a Pakaammo ti CAR (Ingles) naala idi 30 Abril 2012
- ^ "Probinsia ti Mountain Province". Datos ti Populasion ti Ili. Dibision ti Panagsukisok ti LWUA. Naala idi 11 Hulio 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Pilipinas (Ingles)
- Pakaammo dagiti Senso ti Pilipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
Santa Elena, Camarines Norte
Ti Santa Elena ket maysa a maika-3 a klase nga ili iti probinsia ti Camarines Norte iti Pilipinas.
Dagiti baranggay[urnosen | urnosen ti taudan]
Ti Santa Elena ket politikal a nabingbingay iti 19 a barbaranggay.
- Basiad
- Bulala
- Polungguitguit
- Rizal
- Salvacion
- San Lorenzo
- San Pedro
- San Vicente
- Santa Elena (Poblacion)
- Villa San Isidro
- Don Tomas
- Guitol
- Kabuluan
- Kagtalaba
- Maulawin
- Patag Ibaba
- Patag Iraya
- Plaridel
- Tabugon
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Pilipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ 2010 a Senso a Pakaammo ti Rehion ti Bicol (Ingles) naala idi 05 Pebrero 2013


text:
Neón
Ti neón ( /ˈniːɒn/ nee-on) ket maysa a kimiko nga elemento nga addan ti simbolo iti Ne ken atomiko a numero iti 10. Uray no daytoy ket maysa a kadawyan nga elemento iti law-ang, daytoy ket manmano laeng iti Daga. Daytoy ket saan a namarisan, nalpay a natakneng nga alingasaw babaen ti pagalagadan a kasasaad, ti neón ket agited ti naisangayan a nalabbaga - narangha a silnag no usaren kadagiti bassit a boltahe a neón a silnag a lampara wenno napigsa a boltahe a diskarga a tubo wenno dagiti neón a pakdaar a senial.[5][6] Daytoy komersial nga inalala manipud ti angin, a mabirukan daytoy iti bassit laeng a kadagupan.
Pakasaritaan[urnosen | urnosen ti taudan]
Ti neón (Griegovέov (neón) kayatna a saoen ket "baro a maysa") ket naduktalan idi 1898 babaen ti Britaniko a kimiko a ni William Ramsay (1852–1916) ken Morris W. Travers (1872–1961) idiay Londres.[7] Ti neón ket naduktalan idi nagpalamiis ni Ramsay iti alagad ti tangatang aginggana idi nagbalin a likido, pinapudotanna manen ti likido ken tiniliwna dagiti alingasaw idi nagburek. Dagiti alingasaw a nagburekanna, a nairaman ti nitróheno, oksíheno, ken argon, ket dagiti pay kripton, senon, ken neón.[8] Ti pakailasinan, naraniag a nalabbaga a maris a sumngaw babaen ti alingasaw a neón no maikuriente a matignay ket napardasan a naammmoan; Ni Travers ket sinuratna ti, "ti gilayab iti krimson a lawag manipud ti tubo ket nangibaga ti bukodna a sarita ken maysa a makita nga agnaed ken saan a malipatan."[9]
Ti karasayan ti neón ket isu ti saanna a panakairaman ti napardas a panagusar para iti panagsilaw kadagiti linia dagiti Moore a tubo, a nagusar ti nitróheno ken dagitoy ket kinomersio iti nasapa a panawen ti 1900. Kalpasan ti 1902, ti kompania ni Georges Claude, nga Air Liquide, ket nagpatpataud a kas komersio idi ti kuantidad iti neon a kas naggapuan a produkto ti panagpabalin a likido ti angin, ken idi Disiembre 1910 ni Claude ti nangipakita ti moderno a neón a silaw a naibatay iti maysa a narikepen a tubo iti neón. Idi 1912, dagiti kumaduaan ni Claude ket nagrugrugida nga agilaklako kadagiti neón a diskarga a tubo a kas dagiti pakdaar a senial. Naipaammo dagitoy idiay Esdtado sUnidos idi 1923, idi adda dagiti dua a dakkel a neón a senial a naisangpet babaen ti maysa a Los Angeles nga aglaklako ti Packard a karro. Ti silnag ken ti arresto a nalabbaga a maris ket nakapabael ti neón a pakdaar ti maysa a naisangsangay no maipada kadagiti kadagiti kasuppiatan.[10]
Ti neón ket gapuanan ti nagruna a panakaawat ti katutubo dagiti atomo idi 1913, idi ni J. J. Thomson, a kas pasety ti panagsukisok kadagiti nagbuklan iti kanal nga anaraar, a nagipan kadagiti waig iti ion ti neón babaen ti magnetiko ken kuriente a lugar ken nagrukod kadagiti panagsalto babaen ti panagikabil ti potograpiko a plata kadagiti dalananda. Ni Thomson ket nakapaliiw kadagiti dua a naisina a takop iti lawag idiay potograpiko a plata (kitaen ti imahen), a daytoy ket nangitulding kadagiti dua a parabola iti panagsalto. Ni Thomson ket dimteng nga adda dagiti atomo ti neón nga alingasaw nga addaan ti nagatngato a masa ngem dagiti dadduma. Uray saan pay a naawatan ni Thomson idi a panawen, daytoy ti immuna a panakaduktalan kadagiti isotopo iti natalna nga atomo. Naaramid daytoy babaen ti panagusar ti narusanger a bersion iti maysa nga intrumento a tinawtawagan tattan a ti masa nga espektrometror.
Dagiti nagibasaran[urnosen | urnosen ti taudan]
- ^ Hammond, C.R. (2000). Dagiti elemento, iti Libro ti Kimiko ken Pisika maika-81 nga edision. CRC a pagmalditan. p. 19. ISBN 0849304814.
- ^ Preston-Thomas, H. (1990). "Ti Internasional a Pagrukodan ti Temperatura iti 1990 (ITS-90)". Metrologia 27: 3–10. Bibcode:1990Metro..27....3P. doi:10.1088/0026-1394/27/1/002.
- ^ "Section 4, Dagiti Tagikua ti elemento ken Inorganiko a Kompuesto; Panaglunag, panagburek, pamitluen, ken dagiti nakaro a temperatura dagiti elemento". CRC a Libro ti Kimika ken Pisika (maika-85 nga edision nga ed.). Boca Raton, Florida: CRC a Pagmalditan. 2005.
- ^ Magnetiko a suseptibilidad dagiti elemento ken inorganiko a kompuestos, iti Libro iti Kimika ken Pisika maika-81 nga edision, CRC a pagmalditan.
- ^ Coyle, Harold P. (2001). Gandat STAR: Ti Law-ang kadagiti Imam. Kendall Hunt. p. 464. ISBN 9780787267636.
- ^ Kohmoto, Kohtaro (1999). "Phosphors for lamps". Iti Shionoya, Shigeo; Yen, William M. Phosphor Handbook. CRC Press. p. 940. ISBN 9780849375606.
- ^ Ramsay, William, Travers, Morris W. (1898). "Iti Kumaduaan iti Argon". Dagiti Panagpatuloy iti Naarian a Gimongan iti Londres 63 (1): 437–440. doi:10.1098/rspl.1898.0057.
- ^ "Neón: Pakasaritaan". Softciências. Naala idi Pebrero 27, 2007.
- ^ Weeks, Mary Elvira (2003). Panakaduktalan dagiti Elemento: Maikatlo nga Edision (naimaldit manen). Kessinger Publishing. p. 287. ISBN 9780766138728.
- ^ Mangum, Aja (Disiembre 8, 2007). "Neon: Ababa a Pakasaritaan". New York Magazine.


text: 1Kalpasan ti dua nga aldaw, adda boda idiay Cana, maysa nga ili ti Galilea. Adda sadiay ti ina ni Jesus, 2ket naawis met ni Jesus ken dagiti adalanna. 3Idi naibusen ti arak, kinuna ti ina ni Jesus kenkuana, “Naibusandan iti arak.” 4“Babai,” insungbat ni Jesus, “saan a masapul nga ibagam ti aramidek. Saan pay a dimteng ti orasko.” 5Kinuna ti ina ni Jesus kadagiti agserserbi, “Aramidenyo ti aniaman nga ibagana kadakayo.” 6Adda alagaden dagiti Judio maipapan iti panagbuggo. Isut’ gapuna nga adda innem a burnay sadiay nga aglaon ti tunggal maysa iti agarup 100 a litro. 7“Punnoenyo dagiti burnay iti danum,” kinuna ni Jesus kadagiti agserserbi. Pinunnoda ngarud dagiti burnay. 8“Ita,” kinunana kadakuada, “tumakokayo ket ipanyo iti agaywan iti padaya.” Kasta ti inaramid dagiti agserserbi. 9Idi naramanan ti agaywan ti danum a nagbalin nga arak, inayabanna ti nobio. Saanna nga ammo ti naggapuan ti arak (nupay ammo dagiti agserserbi, ta isuda ti timmako iti danum). 10Kinunana iti nobio, “Ugali dagiti tattao nga ipasango nga umuna ti kaimasan nga arak sadanto ipasango ti ordinario nga arak no adun ti nainum dagiti sangaili. Ngem sika, inyud-udim nga impasango ti kaimasan nga arak!” 11Inaramid ni Jesus daytoy umuna a milagro idiay Cana, maysa nga ili ti Galilea. Impakitana ti dayagna sadiay, ket namati kenkuana dagiti adalanna. 12Kalpasan daytoy, napan ni Jesus idiay Capernaum. Kaduana ni inana, dagiti kakabsatna a lallaki ken dagiti adalanna ket nagyanda sadiay iti sumagmamano nga aldaw. 13Asidegen ti Paskua dagiti Judio, ket napan ni Jesus idiay Jerusalem. 14Iti Templo, nadanonna dagiti aglaklako iti baka, karnero ken kalapati, kasta met dagiti agsuksukat iti kuarta a situtugaw iti puestoda. 15Nangaramid ni Jesus iti pagbaut a tali sana pinaruar dagiti amin a baka ken karnero. Binalintuagna dagiti lamisaan dagiti agsuksukat iti kuarta. Inwarawarana ti kuartada. 16Kinuna ni Jesus kadagiti aglaklako iti kalapati. “Iruaryo dagitoy. Diyo pagbalinen a tiendaan ti balay ni Amak!” 17Nalagip dagiti adalanna ti kuna ti Nasantoan a Surat: “Ti panangipategko iti balaymo, O Dios, kasla apuy a sumsumged iti unegko!” 18Gapu iti inaramid ni Jesus, sinaludsod dagiti papangulo a Judio kenkuana, “Ania ti maiparangmo a milagro kadakami a mangipakita iti kalintegam a mangaramid iti daytoy?” 19“Rebbaenyo daytoy a Templo ket iti uneg ti tallo nga aldaw, bangonekto met laeng,” insungbat ni Jesus. 20Kinuna kenkuana dagiti Judio, “Ania? Bangonem met laeng iti uneg ti tallo nga aldaw? Nabangon daytoy a Templo iti uneg ti uppat a pulo ket innem a tawen!” 21Ngem ti templo a sasawen ni Jesus isu ti bagina. 22Isut’ gapuna nga idi napagungaren ni Jesus, nalagip dagiti adalanna a sinaona daytoy. Ket namatida iti Nasantoan a Surat ken iti insao ni Jesus. 23Idi adda ni Jesus idiay Jerusalem bayat ti Fiesta ti Paskua, adu ti namati kenkuana idi nakitada dagiti milagro nga inaramidna. 24Ngem saanna nga intalek kadakuada ti bagina, agsipud ta ammona ti amin a tattao. 25Saanna a masapul ti siasinoman a mangibaga kenkuana maipapan iti tao ta ammona a mismo ti panunot ken kababalin ti tao.


text: 1Kakabsatko, tarigagayak iti amin a pusok a maisalakan koma dagiti kadaraak! Nasged ti panangidawdawatko kadakuada iti Dios! 2Mabalinko a paneknekan a napasnekda unay nga agserbi iti Dios. Ngem saan a nainsiriban ti kinapasnekda. 3Dida ammo no kasano ti panangpalinteg ti Dios kadagiti tattao. Pinadasda a gun-oden ti bukodda a pannakapalinteg, ket iti kasta, linaksidda ti wagas ti Dios a panangpalinteg kadagiti tattao. 4Ta ni Cristo ti pagpatinggaan ti Linteg, tapno ti amin a mamati agbalin a nalinteg iti sangoanan ti Dios. 5Kastoy ti insurat ni Moises maipapan iti pannakapalinteg ti tao iti sangoanan ti Dios babaen iti panagtungpalna iti Linteg: “Ti siasinoman nga agtungpal iti bilin ti Linteg, agbiagto iti Linteg.” 6Ngem kastoy ti masao maipapan iti pannakapalinteg babaen iti pammati: “Dimo kunkuna, ‘Siasinonto ti umuli sadi langit?’” (Kayatna a sawen, ti mapan mangyulog ken ni Cristo.) 7“Dimo met saludsoden iti bagim, ‘Siasinonto ti umulog iti lubong nga adda iti baba?’” (Kayatna a sawen, ti mapan mangyuli ken ni Cristo nga aggapu kadagiti natay.) 8Masao ti kastoy: “Asideg kenka ti sao ti Dios, iti bibigmo ken iti pusom”—kayatna a sawen, ti mensahe ti pammati nga ikaskasabami. 9Ta no babaen iti panagsao, ipaduyakyakmo ni Jesus nga isu ti Apo, ket patiem iti pusom a pinagungar ti Dios, maisalakankanto. 10Ta babaen iti puso, mamatitayo, ket mapalintegtayo iti Dios. Babaen iti bibig, agipaduyakyaktayo, ket maisalakantayo. 11Kuna ti Nasantoan a Surat, “Dinto maibabain ti siasinoman a mamati kenkuana.” 12Mairaman amin a tattao iti daytoy, agsipud ta awan ti pakaigiddiatan dagiti Judio kadagiti Hentil. Ti Dios met laeng ti Apo ti isuamin, ket bendisionanna a sibubuslon ti amin nga umawag kenkuana. 13Kas kuna ti Nasantoan a Surat, “Maisalakan ti siasinoman nga agpatulong iti Apo.” 14Ngem kasano nga agpatulongda, no dida mamati kenkuana? Kasano a mamatida no dida mangngeg ti mensahe? Kasano a mangngegda no di maipakaammo ti mensahe? 15Kasano a maiwaragawag ti mensahe, no saan a maibaon dagiti mangasaba? Kas kuna ti Nasantoan a Surat, “Nagsayaat ketdin ti yaay dagiti mangyeg iti naimbag a damag!” 16Ngem saan nga amin a tattao ket inawatda ti Naimbag a Damag. Ta kinuna ni Isaias, “Apo, siasino ti namati iti inkasabami?” 17Ngarud, umay ti pammati babaen iti panagdengngeg iti mensahe, ket umay ti mensahe babaen iti pannakaikasaba ni Cristo. 18Ngem saludsodek man: Pudno kadi a dida nangngeg ti mensahe? Kinapudnona, nangngeg-da ta kas kuna ti Nasantoan a Surat: “Nagsaknap ti timekda iti entero a lubong, Dimmanon ti saoda iti pungto ti daga.” 19Saludsodek man pay: Saan kadi a naawatan dagiti Israelita? Ni Moises met laeng ti umuna a sumungbat: “Pagimonenkayto kadagiti tattao a saan a pudno a nasion; Pagpungtotenkayto iti nasion a maag dagiti tattaona.” 20Naturtured pay ni Isaias idi kunana, “Nasarakandak dagiti saan a mangsapsapul kaniak, nagparangak kadagiti saan a mangbirbirok kaniak.” 21Ngem no maipapan iti Israel, kunana, “Agmalmalem nga igay-atko ti imak a mangawis nga agsubli kadagiti managlabsing ken nasukir a tattao.”


text:
Ammuem no sadino ti presinto a pagbutosam!
Usarem daytoy a panid iti kompiuter ('web page') tapno masapulam ti presinto a pagbutosam itoy nga Eleksion 2014!
No mariknayo a nakarehistro kayo nga agbutos iti Estado ti Hawaii,ngem saan yo a mabirukan iti butosan a lugar (Polling Place) nga usaren iti daytoy a sitio wenno imakar kayo wenno sinukatan iti naganyo manipud idi naudi nga eleksion, pangaasim ta umawag kayo idiay Opisina iti Eleksion (808)453-8683, wenno kaaruba nga isla, tumawag nga awan bayad na (800)442-8683.
Palagip: mabalin nga itoy a kanito, dimo pay la makita ti naganmo itoy a disso ('site') gapu ta nabiitka pay a nagrehistro a kas botante. Masapul a pagbalinem a di mapaandar dagiti mangtiptiped iti panagruar dagiti anunsio (i-'disable'-mo dagiti 'popup-blockers') tapno makitam dagiti dadduma a kayatmo a maammuan.
Tulong iti Pagsapul iti Lugar a Pagbutosan ('Polling Place Locator Help')
* Ti Panagbirok iti Lugar a Pagbutosan ket awanlinea kada Huebes manipud iti 4:30 p.m-4:45 p.m gapu iti pannaripato.
* Agdama nga istatus: Addalinea


text:
SINAIT, Ilocos Sur – Kas paset ti pannakatagiben ti kabaybayan iti umuna a distrito ti probinsia, indauluan da Cong. Ryan Luis Singson ken Sinait Mayor Marlon Ines ti panagmula iti mangrove iti igid ti kabaybayan ti Barangay Teppeng, Sinait idi Marso 26. Nakipagpaset iti daytoy a gannuat dagiti agtutubo, bumarangay ken nadumaduma a non-government associations […]
Author Archive | Mancielito S. Tacadena
Operation coastal clean up, naisayangkat
Food terminal, naipasdek iti upland municipality
DEL PILAR, Ilocos Sur – Babaen ti panangpondo ti Department of Agriculture Regional Field Office I, naipasdek ti maysa a food terminal iti Poblacion ditoy nga ili a pagibagsakan kadagiti produkto daytoy nga ili. Nailukat ti nasao a proyekto idi Marso 30 babaen ti panangidaulo da DA Research and Development Chief Ed Gonzales ken Mayor […]
Buntis Day, naangay
VIGAN CITY – Libre a konsultasion, pop smear ken panagdengngeg mainaig iti kinababai ken panagsikogti nagbalin a tampok nga aktibidad iti pannakapaliiw ti Buntis Day a naangay iti Baluarte idi Marso 10. Naisayangkat dagiti aktibidad iti daytoy nga aldaw dagiti masikog babaen ti panagkikinnamayet ti Philippine Obstetrical and Gynecological Society Foundation, Ilocos Sur Medical Society […]
Panggatasan a nuang, mapaadu iti BaRangay demofarm
SAN JUAN, Ilocos Sur – Inrugin ti BaRang-ay demofarm ditoy ti panangpaadu iti morrah buffalo wenno panggatasan a nuang, daytoy ti kinuna itay nabiit ni Dr. Cesar Soller, farm manager ti nasao a demofarm. Kinuna ni Soller a gagem ti programa ti makapataud iti sangagasut a milking carabaos iti las-ud ti tallo a tawen ket […]
Kannawidan Ylocos Festival: A Showcase of Ilocano Culture (Third of 4 parts)
Living treasures of Ilocos Sur were also recognized during the weeklong festivity. Thirty two individuals and groups were included in the list of this year’s awardees. Plaques and cash were given to all the awardees as the provincial government’s approach to persuade them to continue what they are doing and to encourage the younger generation […]
Kannawidan Ylocos Festival: A Showcase of Ilocano Culture
Ilocos Sur has a rich heritage and unique culture. However, it is observed that many of these traditions, songs, dances and other Ilocano culture are no longer familiar with the younger generations. Children of today prefer the modern and novelty dances they see on television shows than the traditional ones. There is a need to […]
Biahe ti eroplano, agtultuloy
VIGAN CITY – Agtalinaed nga adda biahe iti Vigan Airport kalpasan a sinublat ti maysa nga airline ti biahe ti SouthEast Asian Airlines a Manila-Vigan-Manila. Kinuna ni Gov. Luis “Chavit” Singson nga agrubbuat ti Lion’s Air a kas met laeng iti sigud iti alas dos ti malem sadiay Manila nga agpa-Vigan ken agsubli met la […]
Candon City, kampeon iti SIGLAT Awards 2012
CAOAYAN, Ilocos Sur – Kampeon ti Candon City iti Salisal Iladawanna Gaget ti Lumugar, Agsaknap ti Timpuyog (SIGLAT) Awards, kas maysa kadagiti tampok nga aktibidad iti Kannawidan Ylocos a panangselebrar ti Ilocos Sur iti panagwaywayasna a probinsia. Ni Candon City Administrator Grace G. Singson, ti nangibagi ken ni Mayor Allen Singson a nangawat iti pammadayaw […]
Dayag ti Pangasinan, Saniata ti Ylocos 2012
VIGAN CITY – Nakoronaan ni Hannah Ruth Sison manipud iti Carmen, Pangasinan a Saniata ti Ylocos 2012 bayat ti salip ti kinapintas a naangay iti Plaza Salcedo idi Pebrero 3. Inatiw ni Sison, agtawen iti duapulo ket tallo, dagiti 29 a nakabalubalna ket inyawidna ti premio a P100,000.00 ken plake. Napili pay a Best in […]
3 annak ti Sto. Domingo, Fr. Jose Burgos Achievement Awardees
VIGAN CITY – Pito nga annak ti Ilocos Sur ti napadayawan iti Fr. Jose Burgos Achievement Award iti programa a naangay iti Plaza Salcedo idi rabii ti Pebrero 2. Napadayawan da Dr. Lauro Tacbas (edukasion), dati a Diputado Mariano Tajon ken dati a Diputado Salacnib Baterina (serbisio iti gobierno), agpapada a tubo ti Sto. Domingo, […]


text: 1Pagaammoyo, kakabsat, a saan a nasayang ti tiempo nga isasarungkarmi idi kadakayo. 2Ammoyo met ti pannakaparparigat ken pannakaibabainmi idiay Filipos sakbay nga immaykami dita Tesalonica. Nupay kasta, inikkannakami ti Diostayo iti tured a nangipakaammo kadakayo iti Naimbag a Damag nga aggapu kenkuana, uray pay no adu dagiti lapped. 3Ti panangawismi kadakayo saan nga agtaud iti biddut wenno dakes a panggep. Awan met ti panggepmi a mangallilaw iti siasinoman. 4Kanayon ketdi nga agsaokami iti mayannatup iti kayat ti Dios a sawenmi, ta intalekna kadakami ti Naimbag a Damag. Saan a dagiti tattao ti paragsakenmi no di ket ti Dios, isu a makaammo kadagiti panggepmi. 5Pagaammoyo unay a dikam immay nangpaspasablog kadakayo. Saanmi nga inaramat dagiti balikas a nangilinged iti naagum a panggep. Ammo daytoy ti Dios! 6Kasta met a dimi kinalikaguman ti panangdayaw ti siasinoman kadakami, dakayo man wenno dagiti sabsabali, 7nupay kas apostol ni Cristo, adda kalinteganmi nga umawat kadagitoy manipud kadakayo. Ngem naayat ken naasikami idi addakami iti dennayo, kas iti ina a mangtaripato kadagiti annakna. 8Gapu iti ayatmi kadakayo, sidadaankami a nangipaay kadakayo saan laeng a ti Naimbag a Damag nga aggapu iti Dios no di pay ket ti mismo a biagmi. Ngamin, napategkayo unay kadakami! 9Diak agduadua, kakabsat, a malagipyo no kasano ti panagtrabaho ken panagbannogmi. Aldaw-rabii a nagtrabahokami tapno dikam agbalin a pakadagsenanyo bayat ti panangikasabami kadakayo iti Naimbag a Damag nga aggapu iti Dios. 10Dakayo ken ti Dios ti saksimi, a nasantoan, nalinteg ken awan pakababalawan ti panagbiagmi idi iti imatangyo a mamati. 11Ammoyo a tinulonganmi ti tunggal maysa kadakayo, kas iti panangtulong ti ama kadagiti annakna. 12Pinaregta ken liniwliwadakayo. Indagadagmi met nga agbiagkayo a pakaragsakan ti Dios a mangayab kadakayo tapno mairanudkayo iti pagarian ken gloriana. 13Adda pay sabali a gapu no apay a kanayon nga agyamankami iti Dios. Idi impakaammomi kadakayo ti mensahe ti Dios, inawatyo, saan a kas mensahe ti tao, no di ket kas pudno a mensahe ti Dios. Ket pudno nga aggapu iti Dios daytoy a mensahe. Ngamin, adda nga agtartrabaho ti Dios kadakayo a mamati. 14Dagiti mapaspasamak kadakayo, kakabsatko, napasamak met kadagiti tattao ni Cristo Jesus, kadagiti iglesia ti Dios idiay Judea. Pinagsagabadakayo dagiti bukodyo a kailian, kas met ti panamagsagaba dagiti Judio kadagiti taga-Judea. 15Pinapatayda ni Apo Jesus ken dagiti profeta, ket indadanesdakami met. Saanda a makaay-ayo iti Dios! Busorenda dagiti amin a tattao! 16Iparitda pay ti panangikasabami kadagiti Hentil iti mensahe a pakaisalakananda koma. Daytoyen ti pagpatinggaan ti kinadakesda, ket agdissuoren kadakuada ti pungtot ti Dios! 17Iti biangmi, kakabsat, idi nayadayokami kadakayo iti apagbiit, kasta unay ti iliw ken gagarmi a makakita manen kadakayo! Agpayso a nayadayo ti bagimi kadakayo ngem saan ti panunotmi. 18Tinarigagayanmi ti agsubli koma kadakayo. Uray siak, ni Pablo, namin-adu a pinadasko ti umay, ngem linapdannakami ni Satanas. 19Awan sabali a namnamami no di dakayo. Dakayo ti ragsakmi. Dakayo ti korona ti balligi a pagpannakkelmi iti sangoanan ni Apotayo a Jesus inton umay manen. 20Wen, dakayo ti gapu no apay nga agpannakkel ken agrag-okami!


text:
Manipud Kadagiti Editor ti Bannawag
September 1, 2014
Benepisio ti senior citizen, ipamaysa ti Kongreso
Kinuna ni Speaker Feliciano Belmonte, Jr. nga inaprobaranen ti Kamara iti umuna a session ti 16th Congress ti gakat (House Bill 4592) nga agpanggep a mangipaay iti nayon a benepisio dagiti senior citizen
Ur-urayen ita ti Kamara ti pananganamong ti Senado iti bukodda a bersion.
Iti agdama a linteg (RA 9994 wenno ti Expanded Senior Citizens Act of 2010 a sinurat kangrunaanna ni dati a Manila Rep. Benny Abante), dagiti laeng nakurapay wenno ‘indigent’ a senior citizen ti maipaayan iti seguro iti salun-at manipud iti PhilHealth.
Kinuna ni Abante a babaen ti gakat nga agpanggep a mangamendar iti RA 9994, maipaayan iti PhilHealth coverage amin a senior citizen iti pagilian ania man ti kasasaadda iti biag.
(Naipablaak iti Bannawag, Septiembre 15, 2014 a bilang.)
Uong! Uong!
UONG! UONG! Siaanus daytoy nga ina iti Brgy. Ammubuan, Ballesteros, Cagayan a mangitumtumbalay kadagiti tagilakona nga uong tapno laeng adda mainayonna a gastuen dagiti annakna iti elementaria ken igatangna iti apuyen. Mapan a P60 agingga P80 ti sangaubon a mapan a walo agingga iti sangapulo kapuon nga uong, depende iti kadakkelda. Dumanon pay no kua iti nasurok a P100 ti sangaubon no kasta a damo nga agruar dagitoy iti bulan ti Hulio. Kadawyan nga agtubo dagitoy iti igid dagiti alad ken sirok dagiti kayo agingga iti bulan ti Septiembre a no dadduma, abotenna pay ti Oktubre. Naimas ti uong nga ilaok iti dinengdeng wenno iti ania man a ginisar a nateng. Nasustansia pay, mayannatup kadagiti ubbing nga agbasbasa. (Jobert M. Pacnis)
(Naipablaak iti Bannawag, Septiembre 15, 2014 a bilang.)
Mabalin a lumakanton ti pandesal
Kinuna ni Walter Co, presidente ti maysa kadagiti kangrunaan a pagaramidan iti tinapay iti pagilian, ti C. Walter Co., Inc. nga iti agdama, 90 porsiento iti arina a maparpartuat iti pagilian ti aggapu kadagiti dati a ‘flour miller.’
Kinuna ni Co nga iti iseserrek dagiti baro a flour miller, manamnama a nalaklakanton ti arina ta kabaelan dagiti baro a flour miller ti aglako iti nalaklaka nga arina ngem dagiti dati a flour miller.
Kinunana a maysa a pagarigan ti dua a baro a flour miller, ti Atlantic, a mangilako iti sag-25 kilogramo a sako nga arina iti P850, ti Asian Grains, P820; idinto a ti Morning Star brand ti SMC Flour, mailaklako iti P920 ti tunggal sako.
(Naipablaak iti Bannawag, Septiembre 15, 2014 a bilang.)
1.8-M a sumrek iti kinder, sagsaganaan ti DepEd
Kinuna ni Education Secretary Armin Luistro a karaman pay a maipatpatakderan iti siled-pagadalan ti 1.2-milion a senior high school tapno maidur-as ti implementasion ti sibubukel a programa ti K to 12 inton 2016.
(Naipablaak iti Bannawag, Septiembre 15, 2014 a bilang.)
August 29, 2014
SEPTIEMBRE 8, 2014
SARITA
6 Ekuals Tri Damilig, Ma'am!
Dexter M. Fabito
16 Gingginammol
Ernesto L. Bisquera
NOBELA
26 Bantay a Bato (23)
Virginia A. Duldulao
30 Mission: Black Ops (46)
Norberto D. Bumanglag, Jr.
DANIW
9 Septiembre iti Santa Praxedes
Ronnie E. Aguinaldo
33 Kaykayatko Latta Ngamin a Sika
Romel A. Pascua
48 Dandaniw a Para Ubbing
Jobert M. Pacnis/ Charmaine Joy P. Sebastian
SALAYSAY
12 Wen, Maawatantayo Koma Dagiti Kas ken ni Robin Williams
Neyo Mario E. Valdez
40 Adda Manen Tallo a Barayti ti Unas
Reynaldo E. Andres
KOMIKS
19 Gayang ni Lam-ang (49)
22 Aritosan (99)
24 Miks & Tiks
KOLUM
14 Saludsodem ken ni Apo Hues
18 Dear Doc
32 Okeyka Apong
34 TIPS
37 Kastoy, Kapid, Ditoy Hawaii
38 Kosina Ilokana
42 Padasem Daytoy, Kailian
46 Haytek!
PAGLINGLINGAYAN
44 Showbiz
47 Sinniriban
47 Sapukas
47 Sudoku
47 Agkatawa ti Mayat
DADDUMA PAY
2 Ti Makunami
4 Tao, Lugar, Pasamak
10 Kastan, Baag?
15 Maysa a Sermon iti Kasipngetan
27 Txtm8
28 Siled ti Kararag
29 Ania, Aya, ti Umno a Panagkawkawes?
35 Ti Gasatmo Ita a Lawas
36 Ammuem Pay Dagitoy
39 Kastoy ti Agbalin a Nalaing nga Estudiante
August 26, 2014
Haytek a Pagtaraknan iti Manok
HAYTEK A PAGTARAKNAN ITI MANOK. Kasingin ti panagdur-as ti panangarakup kadagiti kabaruanan a teknolohia a maibagay iti agdama a tiempo. Daytoy de-aircon a pagtaraknan iti manok a masarakan iti sakaanan dagiti sand dunes iti Barangay Nagbacalan, Paoay, Ilocos Norte ti daydaywen ita dagiti mayat a mangipatakder iti poultry farm gapu iti kinadalus ken kinatalgedna iti salun-at agraman iti aglawlaw. Segun iti farm manager a ni Bency Ariem, modelo daytoy a pagtaraknan iti manok iti Ilocos Norte a kukua ni Eliseo Acdal a maysa a negosiante a taga-Paoay met laeng. Babaen ti contract growing, addaan daytoy iti agarup 30,000 a manok a sidadaan a mailako iti tunggal bulan iti maysa a dakkel a kompania nga aglaklako iti dekalidad a produkto iti manok sa maiwaras kadagiti nadumaduma a pagtagilakuan. Automatiko nga agwangwang no nabara unay ti tiempo, addaan pay iti CCTV monitor tapno makita met laeng dagiti manok iti uneg ti nakubong a bodega. Pati dagiti rugit a maurnong, awan masayang ta ar-aramidenda a ganagan. (Leilanie G. Adriano)
(Naipablaak iti Bannawag, Septiembre 1, 2014 a bilang.)
Nayon nga alawans dagiti soldado ken polis, manamnama
Ti laengen pannakaaprobar ti umasping a resolusion ti Kamara ti maur-uray tapno maipatungpal ti nasao a panggep.
Kinuna ni Senador Antonio Trillanes IV, kangrunaan nga autor ti resolusion, a ti pannakaipaay ti “sangkabassit a nayon” ti subsistence allowance dagiti unipormado nga empleado ti gobierno, pangingato met iti moral dagitoy ken kas pagyaman iti sakripisioda iti pagilian.
Sagudayen ti resolusion, maingato ti subsistence allowance dagiti soldado, polis ken bombero manipud iti P90 iti inaldaw iti P150 ken marugian daytoy iti Enero 2015.
(Naipablaak iti Bannawag, Septiembre 1, 2014 a bilang.)


text:
Padre Burgos, Abagatan a Leyte
Ti Padre Burgos ket maysa a maikalima a klase nga ili iti probinsia ti Abagatan a Leyte iti Pilipinas.
Dagiti baranggay[urnosen | urnosen ti taudan]
Ti Padre Burgos ket nabingbingay a politikal iti 11 a barbaranggay.
- Buenavista
- Bunga
- Laca
- Lungsodaan
- Poblacion
- San Juan
- Santa Sofia
- Santo Rosario
- Cantutang
- Dinahugan
- Tangkaan
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Pilipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ 2010 a Senso a Pakaammo ti Daya a Visayas (Ingles) naala idi 27 Pebrero 2013


text:
Mayat man daytoy nakalik iti kaun-unegan ti net. Maysa a salaysay ni Apo Raymundo Pascual Addun nga implaak ti RIMAT Magazine idi 2004. Awan ti pamalpalatpatak no ania ti napasamak iti grupoda iti Yahoo Groups nga inawaganda iti SAVE THE ILOCANO LANGUAGE ta diak pay met nagsursurat kadagidi a panawen.
- - - - - - - -
Ubbing a Kur-it: Literatura dagiti Agtutubo iti Kaunaan a Creative Writing Center iti Kailokuan
Ni Raymundo Pascual Addun
I. Ti `Basolmi' iti Iloko
AGSANGAPULO metten a tawen nga addakami iti serbisio. Agarup kasta metten a kabayag ti panangisursuromi iti panagsurat iti campus journalism, feature writing ken poetry iti Ingles ken iti Filipino (Tagalog) kadagiti estudiante ken padami nga school paper adviser iti dibision ti Ilocos Norte ken Region I.
Dimi pay pinadas ti nangisursuro iti panagsurat iti Iloko kadagiti estudiantemi nupay masansan nga ikkanmi iti Iloko corner ti schoolpapermi.
Ngem iti nabiit, maysa a dakkel nga impluensia ti immay kadakami iti pannakabasami iti sinurat ni Rimat Editor Apo Juan S.P. Hidalgo, Jr. maipapan iti pannakaipaidam ti Iloko a pagsasao kadagiti ubbing a dimmakkel iti sistema ti edukasion iti pagiliantayo. Nayamen, dayta ti panangawagna.
Nasarakanmi la ket ngarud ti konsiensiami iti aringgawis ti lulonanmi ket naisipmi met: kas instrumento dayta a sistema ti edukasion, nakipagyamenkami kadi met iti Iloko kadagiti ubbing a sinursuruanmi?
Awan ti malagipmi a kasta nupay Ingles ti isursuromi kadagiti ubbingmi. Ngem nupay mamatikami nga awan ti gundaway a panangipaidammi iti nakayanakan a pagsasao nupay Ingles ti isursuromi, dimi met makuna nga insuromi ti Iloko a sipupuso iti unos ti sangapulo a tawen.
Dayta ti `nakabasolanmi' iti Iloko. Saan a sin of commission daytoy; 'tay kunada a sin of omission. Adda koma mabangon a sentro ti Iloko, wenno Sentro iti panagsurat iti Iloko kadagiti kolehio ken unibersidad, kinuna ni Apo Hidalgo. Mabalin. Kasla kayatmi ti mangipasdek. Ngem awankami iti unibersidad wenno iti sikat a kolehio. Addakami laeng a mangisursuro iti nanumo a Caribquib National High School, iti masungad a barangay ti ilimi. Ngem saan kadi a nakaadal met dagiti Griego idi panawen da Socrates, Plato ken Aristotle, uray laeng kadagiti tientiendaan wenno paggaaduan, basta adda mayat nga agsarita ken mayat met nga agdengngeg; basta adda mayat
a mangisuro ken mayat met a masursuruan? Idi naangay ti reorganizational meeting ti GUMIL Ilocos Norte (GIN) a nanggutigotan met ni Apo Daniel Gaces no ania ngamin ti akem ti GUMIL, no ania ti maaramidanna, napasamak ti brainstorming ket inlungalongmi ti idea ni Apo Hidalgo – ti "Iloko Creative Writing Center."
Konsepto ti tagnawa daytoy a writing center. Awan ti pundona, ti laeng pamuon ket ti kaadda ti mayat nga agsakripisio a mangisuro ken dagiti mayat nga agsakripisio a masursuruan. Ubbing ti target ti Sentro, dayta ti maysa a napagnunumuan. Sadino ti pakasarakanna? Iti koma Laoag City ti pakasarakanna gapu iti kinasentrona. Ngem nagdisnudokami a mangisuro, kaduami ti kapiduami ken kabarangayanmi met laeng a mannursuro ken mannurat, ni Apo Rolando D. Tubera. Napaturay ngarud nga iti nanumo nga ilimi a Banna ti pakasarakan iti pilot creative writing center ket nabatikami nga agkalap iti estudiante (a ninaganmi iti fellow) manipud kadagiti ubbingmi iti Banna.
Simple ti operasion ti Sentro: Duakami ken ni Rolly ti mangisuro, maaddaankami iti classroom iti eskuelaan iti sentro ti Banna, ti Banna National High School a pangisuruanna, adda designaranmi a siled/corner iti eskuelaan a pangipananmi kadagiti sumagmamano a libro, manuskrito, babasaen iti Iloko ken pakaipanan ti gallery dagiti mannurat nga Ilokano. Mangisurokami iti Sabado. Sakripisio daytoy nga awan bayadna para iti Iloko ken Literatura Iloko.
Nagsurat ni Apo Pete Duldulao, ti GIN President iti prinsipal ti Banna National High School para iti pannakapalubos ti lungalongmi. Maysa met a managparnuay ken premiado nga edukador ken visual artist ni Apo Alex Antonio A. Rupisan a prinsipal ti Banna National High School a naipasdek laeng idi tawen 2000 babaen ti nagaget ken nasaldet a mayor ti Banna, ni Hon. Jaime N. Abadilla. Managbasa iti Iloko ni Apo Rupisan ket immanamong a dagus iti `panagdagus' ti Sentro iti Banna National High School. Idi nangrugi ti klase itay Hunio, nangrugikami metten.
II. Dagiti Teknik, Proseso ken Takuat
Innem-a-pulo a nasurok ti nakalapmi nga estudiantemi (fellow). Naggapu dagitoy manipud iti uppat nga eskuelaan sekundaria iti Banna, ti Banna, Caribquib, Catagtaguen ken Caestebanan National High School. Di ang-angaw, nakunami idi agdal-eng dagiti ubbing.
Kasano nga irugimi ti panangisuro iti Iloko kadagitoy? Rinugianmi iti maysa a pamanunotan a nakalalaing dagitoy iti Ingles ken Filipino. Ngem dinamagmi no nakalalaingda iti Iloko. Inkompesarda a narigat a basaen ti kabukbukodanda a pagsasao a napaneknekanmi a kasta idi ipabasami dagiti daniw ni Cles B. Rambaud (iPinili, I.N.), ti Kadus ti Ugaw ken ti Itlog ti Kannaway. Agbeddalda nga agbasa nupay dida met agbeddal nga agsarita. Apay ngata?
Ditoy a nalagipmi manen ti kinuna ni Apo Hidalgo a nayamen ti panagbasa ti Iloko kadakuada gapu ta amin a material a madalapusda bayat ti panagbasada ket naisurat iti Ingles wenno Filipino (Tagalog).
Di ngata nakababain a nalaingkayo iti Ingles ken Filipino ngem agkarkarawakayo iti Iloko? pinangsintirmi. Immisemda a nagdumog. Espeling ti Iloko, ortograpia. Estoria bassit maipapan kadagiti nagkauna nga agsursurat iti Iloko. Simple laeng ti alagaden ditoy, inlawlawagmi: kasla iti Filipino: "kung alin ang bigkas, siyang baybay."
Takuat 1: Saan a narigat nga isuro dagiti ubbing iti ortograpia ti Iloko. Bassit ti kamalida nupay damagenda no ania ti kayat a sawen ti balikas nga ipaespelingmi kadakuada. Kaawatan a damoda a masagap dagita a balikas ngem ammoda met ti espelingna! Intuision, dayta ti adda kadakuada, wenno natural a pannaka-expose iti prinsipio ti ortograpia ti Iloko.
Takuat 2: Narigat nga ikkaten kadagiti ubbing ti pannakaisina ti affix kas iti –mo, -da, -kami (e.g., mapan kayo imbes a mapankayo, kukua mi imbes a kukuami)
Takuat 3: Pudno a di ikaskaso ni ubing nga Ilokano ti grammar ti lengguahena. Kas ninamnama, awan ti paggidiatan ti balay nga dakkel ken balay a dakkel; ti nakusel a innapuy iti nakusel nga innapuy. Kasta met iti: limmagto ti rabaw ti lamisaan ken iti limmagto iti rabaw ti lamisaan. Dagita ti naynay a makitami a biddut. Kas ehersisio, pinaisuratmi dagiti ammoda a pagsasao ken kankanta a nangkorehiranmi kadagiti erradoda.
Takuat 4: Adun ti napukaw iti kulturatayo. Saanen a maawatan dagiti ubbing dagiti ramit, kultura ken kannawidan a dinakamatmi a nakit- kitami pay laeng idi ubbingkami. Dagitoy a ramen ti nainaig kadagiti material nga usarenmi a mangisuro kadakuada. Nagtungpal nga ilawlawagmi no ania dagitoy. Kas pagarigan, ania kano ti ugaw. Mitolohikal a parsua nga agtakaw iti pagbagasan, kunami met. Imbagami pay a nakapimpintas a simbolo ti mannanakaw iti pagkabanan ti gobierno. Pagarupenmi, awan ngatan dagiti nataengan a mahilig a manarsarita kadagiti ubbing maipapan kadagiti kapadasan ti puli? Wenno gapu ngata iti kaaddan ti telebision ket awanen ti mayat a dumngeg kadagiti "sarsarita ni apong no namituen ti sardam?" Lohikal nga addang ti panangisarunomi iti panagputar dagiti ubbing kadagiti sentences iti Iloko.
Takuat 5. Pasaray maipadron ti urnos ti Iloko a sentence iti urnos ti Ingles. Ania ngata ti agpayso, agpanunot kadin dagiti Filipino manipud iti Ingles wenno iti Ingles wenno automatik ti panagpatarus ti utekda? Adda dagiti mailaok a kastoy, "Ti ubing ket nalaing," imbes a kastoy: "Nalaing ti ubing," wenno "Ni nanangko ket napan nakimisa," imbes a "Napan nakimisa ni nanangko."
Uray iti panagsursuro dagiti ubbing iti Filipino, dandani amin a sentence a mausar ket kastoy : Ang saging ay hinog. Ang bahay namin ay nasa burol. Ang ate ko ay masungit. Mangrugi amin dagitoy iti ang (article `the') iti Ingles ket manmano a mangisursuro iti Filipino ti mangdillaw iti daytoy nabatad a pannakaipadron ti Filipino iti urnos ti Ingles. Linabananmin daytoy a kinakapsut ti Filipino bayat ti panangisursuromi iti campus journalism kadagiti ubbing. Saanmi nga impalubos a maikasta met ti kapay-an ti Iloko. Maaksion ken descriptive ti Iloko idinto ta ipangruna ti Ingles ti subject a pagpuligosan ti sentence. Dayta ti kangrunaan a pakaigidiatan ti Iloko iti Ingles ken pakaipadaanna met iti Filipino.
Takuat 6. Mangrugi dagiti ubbing nga agdaniw iti tipo a bukanegan wenno sarita-daniw. Base iti analisis dagiti immuna a sinurat dagiti ubbing, kabaelanda ti agdaniw iti kastoy:
Ni lola napan nakikaaruba
Binalonna 'tay pinadisna
Sinarakna babbaket padana
Agtindeken dida pay nagsisina
Wenno ti kastoy:
Ni manong baro napan nagpasiar
Sabsabongenna nga apagbukar
Ngem apagdanonna adun nataratar
A kotse, motor, bisikleta iti ruar
Simple dagitoy a rugi ti panagsurat ta nakaramut ngarud iti tradision ti daniw Iloko iti daniw paraangan wenno sarniw (sarita-daniw). Natural a pilosopo ni mannaniw nga Ilokano ket matiliwmo latta ti pilosopiana kadagiti kakasta a binnatog dagiti sarita-daniw.
Takuat 7. Nawaras ti tema ken topiko a makita dagiti ubbing no agsuratda iti Iloko. Maidilig iti panagsuratda iti Ingles nga agpuligos laeng dagiti daniwda iti ayat, da nanang ken tatang ken iti nakaparsuaan (aglawlaw), apay ngata ta nakaad-adu gayam a topiko ti mabalin a suraten dagiti ubbing no agsuratda iti Iloko? Ditoy a mapaneknekantayo a maipeksa a nalaing dagiti ubbing dagiti pammaliiw, aspirasion, kinapudno ken riknada iti bukodda a pagsasao a saan ket nga iti ganggannaet a dila.
III. Dagiti Sinuratda
Kas pangramanan no ania ti ramen dagiti sinurat dagiti ubbing, inramanmi ida ditoy. Nabatad ti pilosopia iti daniw ti maysa nga ubing nga adda iti umuna a tukad ti high school – ti maysa a konklusion maipapan iti biag. Kastoy ti sinuratna:
PUSA KEN BAO
Naggaradugod ti bobeda
Adu a Bao, agtatarayda
Immisem ti Pusa
Immuli, dinarasna
Limsot, bobeda sinerrekna
Ti garadugod nayad-adda.
Ay ti Biag, tinniliwan
Ay ti Biag, linnemengan!
Sheila Mae Agamata, I-Amethyst
Banna National High School
Nagsalip ti dua a banag nga addaan talugading, dayta met ti topiko ti sabali pay a mannaniw:
BULAN KEN BITUEN
Rabii no rumuar dagiti bituen
Kasda la perlas kawes a narangen
Ti bulan pay met naglinged
`Ton sangarabii umisem met
Ay ta dagiti bituen, nagpukawda
Ta ti bulan dida masaba
No gayam naraniagda nga agpapada
Didanto pulos makapagkakadua!
Desiree Joy Calano, II-Anthurium
Caribquib National High School
Obserbasion met iti maysa a paset ti biag iti away ti insurat ti maysa. Nupay kasta adda nauneg nga ipasimudaagna:
PANAGSEKKA
Nabriat ti langit
Naigusod a sal-it
Napisang ti titileng
Gurruod a makapleng
Dagiti agseksekka nagbaribarida
Adda pay taraisbuen kadakuada
Ay, inyapuradat' obrada
Adut' naiwakas, nakerkerda
Ta dinagdag ti Langit ida.
Lovella Barao, Fourth Year
Caestebanan National High School
Parnuay ti ubing, makapaisem, addaan iti twist ti sinurat ti maysa a barito, nupay maysa daytoy a `nailinged' a komentario iti kinakurapay:
PAPSIKEL
Ting-to-ting-ting, kumkumliing
Ting-to-ting-ting, agibus binting.
Pinayapayak aglako't papsikel
Dinarasnat' nagpedal iti dadakkel
"Sagmamanot' maysa, manongko?"
"`Toy papsikelko, ading, sagsisingko."
Kinarawak ti nagyan iti bolsitok
Ngem ay, dagiti ramayko limsot!
Ephraim B. Abaro, II-Anthurium
Caribquib National High School
Kas iti panagtubo ti mula nga in-inut agingga iti agbunga, in-inut met ti panagrusing ti ragsak iti sabali pay a daniw ti maysa a balasitang.
MULA NI APONG
Manguddakudday ni Apong iti bangkagna
Agsarsarukod babaet' mulmulana
Apagtubo a kabatiti, pallang, okra
Tarong, paria, kamatis, kardis, parda
Nagpasiar manen kalpasanna,
Narangen mula, nakakita't bungada
Imbaberna ti bayog a sarukodna
Nakaranting, nangrugit' panagburasna!
Aleena Gale P. Rupisan
III-American Goldfinch
Catagtaguen National High School
Contrast wenno nabaringring a panangipresentar nga addaan pay pakatawa iti udina, dayta met ti pagpintasan ti sabali pay a daniw:
BONGGA
Addaytan ni Jean Karen Marie
Umay agbasa, ingget seksi
Ikinnikinnina ti magmagna
Tallotallo pay ti aritosna
Badonat' imported, nakabongbongga
Lipstick ken eyebrow impakapetna
Kunso chop-chop pay a pumarada
Iti klase nagsaludsodan ni maestrana
Uray la nagbullad sa nagnganga!
Brenda Lee Bactat, First Year
Banna National High School
Ania ti makitatayo iti laksid ti isasangbay dagiti pannubok, dagiti pakarigatan, dagiti pakarikutan? Para iti maysa nga ubing dinaniwna ti kastoy:
ROSAS KEN BAYAKABAK
Nagsipnget man ti langiten
Intinnagna man napigsa nga arbisen
Ne, ta agpayso a bumayakabaken
Tudo agindurog metten
Malayus man daytoy balayen
Alikamen amin maingato
Nagal-alak la ket iti bannogko.
Ngem idi kitaek dagiti mulak a rosas,
Makiay-ayamda iti bayakabak!
Princess Sheena Castillo, III-A
Catagtaguen National High School
Agarup kasta met la a kinapudno ti imparang pay ti maysa:
BANTAY
Anian a bannogko
Arig mapugsat angesko
Agkalimduosanak iti ling-etko
Ngem idi makadanonak
Iti aringgawis ti bantay
Nakitak ti ulep a makiinnangaw.
Princess Di Oasan
Caestebanan National High School
Irony, maysa a teknik a mangdillaw iti nadillaw, napalangguad, napangato a parsua. Dayta ti bugas ti kastoy a daniw:
LOLA
Ni Lola adda manen iti kaaruba
Natarabbit a mangpugpug-aw pinadisna
Kabukab a kabukab, adda uy-uyawenna
Kaaruba kano a dida ammot' aramidda
Tattao kano nga adut' pakapilawanna
Ta isu kan pay nalapsat, awan pay pumada.
Pinasarunuanna't garakgak ti estoriana
Ket nakitak latta dagiti nagparang a tuppolna.
Mark Conrad Noroño
Catagtaguen National High School
Ania ti pakaidumaan ti baket ken ti balasang? Inlawlawag ti maysa a balasitang a mannaniw ti kastoy:
BAKET KEN BALASANG
Maysa a baket
Limmabas sanguanan ti baro
Nakabitbit iti nadagsen
Minulenglengan ti baro
Balasang ti limmabas
Nakaiggem iti kuaderno
Timmaray ni baro
Kunana: "'Modtoyen, adingko."
Marjorie M. Miguel
Caribquib National High School
Uray ubing mariknana met dagiti problema ti panagtalon, ti rigat ti sistema ti agrikultura ken ekonomiatayo:
MANNALON
Ni mannalon amin ti paggastuanna
Panagarado, panagpakubota
Panagraep, panagkuliglig, panagsekka
Ganagan, inyut-utanganna
Insektisidio a pinagespreyna
Agraman pay padanum ti pagayna
Nagbugi, nagdawa, nagapit
Ngem naglako, naglaka met ti irik!
Chona Colubong
Catagtaguen National High School
Adda gunggona ti kinasayaat, dayta met ti tema ti sabali pay a mannaniw. Kastoy ti panangiladawanna:
NATULNOG
Nagpayapay ni nanangna
Nagtaray isuna, insegida
Nagbilin, sumakdo't inumenda
Dardaras a di nagpangngadua
Anakko, aggaoka, kinunada
Daras a nagala't lunglonganda
Idi mapan agbasa, kinunan' nanangna
Dobliek ti alawansmo ita!
Lerma Espiritu
Catagtaguen National High School
Respeto, panagayat kadagiti nataengan, dayta met ti winarwar ti maysa nga agtutubo a mannaniw:
LAKAY
Daytoy naunget a lakay
Pasaray labakennak pay
Awan ungetna a naalumamay
Matana no agpungtot, kumilaw
Ngem diak kayat a sungbatan, uray
Ta daytoy naunget a lakay
Apongko a diak kayat a mapaay!
Toni Mai Madrid
Catagtaguen National High School
Salsaludsod no ania ti mapasamak iti masakbayan, dayta met ti nakaibatayan daytoy sabali pay a daniw:
MANGGA
Kitaem daydiay mulak a mangga
Nalapsat, nalangto a mabuybuya
Binantayak daydiay a sinibugan
Binuntonak pay sinako a ganagan
Saplit ti bagyo inna ngata madaeran
Waw ti tikag innanto ngata malabasan
Mapagpalamiisakto ngata ti rukbosna
Nanamekto ngata sinar-ay a bungana?
Christopher I. Calano, IV-Marigold
Caribquib National High School
Addaan iti social consciousness ti dadduma a daniw. Kastoy ti nasuabe a panangdillaw dagiti ubbing kadagiti mapaspasamak iti aglawlaw:
POLITIKO
Timmakder ni kandidato
"Daytoy a kalsada pasementokto
Daytoy a barangay hall pabaruekto"
Nagsipat dagiti tao
Nagdir-ida a nakialamano
Ngem naglibbi ni lilongko
Limmikud sa immadayo.
Amor Raymundo
Catagtaguen National High School
Konsepto dayta a surdongan met ti maysa manen a mannaniw iti sabali met a proposision ken panirigan:
IDI KEN ITA
Idi:
Binigat nga adut' sangaili
Iti balay ken opisinak
Agpatulongda, makigayyem
Agkiddaw iti kuarta
Ita:
Naabakak iti panagpipili
Naglidayen ti kasasaadmi
Dida pay kumita no masabatdakami
Lumiklikud dagiti umili
Joe Mark Duldulao
Catagtaguen National High School
Wenno dagiti napino a pannakaiparang ti agmamata, naangaw ken surdo a kinapudno babaen ti deskripsion:
INGKONG
Nakarubuaten ni Ingkong
Intayana ti dakulapna
Ken ni Nanangna
Inyawatanda iti saba
Ngem impuruakna
Iti lamisaan kinuykoy ni tatangna
Ti maudi a pirit ti kapeda.
Shiela Marie Agamata
Banna National High School
Nasidap a talaga ti obserbasion dagiti ubbing. Kinakisang gapu iti kinakurapay ti galad (wenno panunot), dayta met ti tema ti maysa:
LATA
Agmalmalem a makitungtong
Iti sango ti naragsak nga ummong
Idi sumangpet idiay balayda
Kimmaradakad dagiti pinggan
Nakuskos ti kardero
Tinan-awanna ti lata
Nga awan nagyanna.
Marissa R. La Guardia
Caribquib National High School
No kinakisang gapu iti panagliway ti adda iti ngato, kinakisang man met laengen daytoy sumaruno a daniw. Ngem sabali ti gapuna:
MULENGLENG
Ina a napno't alahas ramramayna
Nakapannimid, nakamulengleng
Iti pimmalasio a taeng
Nakatapaya a mangbuybuya
Kadagiti kaldero a nakadata
Iti rabaw ti nalamiis a gas range
Ken iti nakalukat a pagbagasan
A nagkukotan ti pusa
Iti salas naringgor dagiti annakna
Agkomkompiuter ken agbuybuya
Iti beta a paw-it ni lakayna.
Rachelle Ann A. Vinluan
Caribquib National High School
Kutonen ti asukar agingga nga adda sam-itna. No awan ngaruden? Warwaren ni mannaniw ti kastoy:
BALIKBAYAN
Idi simmangpet ni Ason
Kaaruba, kabagian
Aduda a dimmanon
Kanayon ti pamakan
Uray met ti painum
Naibus ti pirak
Kas naatian a danum
Idi agsubli isuna
Awan nagpayapay
Iti eroplano
Napasennaay.
Ephraim B. Abaro
Caribquib National High School
Kinapudno ti panamagrakaya ti hueteng iti panagbiagtayo, dayta met ti dinillaw ti sabali pay a mannaniw:
HUETENG
Intayana amin a kuartana
Agraman pay para bugguongna
Namnamana mangabak isuna.
Iti rugak a dulang
Rinamanan ni lakayna
Ti digo ti dinengdeng
Naamnaw, nagmalanga:
Iti bangirna, agsursurat ni baketna
Dua paris a numero a tarakenna.
Sherylle Timbreza
Caribquib National High School
Maipakita latta ti paggidiatan ti kinakurapay ken kinabaknang kadagiti daniw. Kitaentay' daytoy.
LIMOS
Sinarunok ni Madam
Lumanitok dagiti nasileng
A sapatosna.
Iti sango ti simbaan
Linabsanna dagiti ima
A nakatanggaya
Kinarawak ti bolsak
Nagkaratikit
Ti itedko ken Apo a limos
"Pakawanennak, Apo,"
Kinunak ket intinnagko
Ti sensilio
Iti kirriit a dakulap.
Desiree Jhoy Calano
Caribquib National High School
Sumagmamano laeng dagitoy kadagiti ubbing a kur-it a mabalin a kunaen a daniw–ti literature dagiti ubbing iti Iloko. Nupay diretso dagiti lengguahe a nausar, awan ti makuna nga inlemmeng dagiti ubbing, nabatad dagiti mensaheda, saan laeng a para kadakuada no di pay ket ad-adda a para kadatayo a nataengan.
IV. Balangat
Iti kalkalpas a pasalip ti Governor Roque Ablan Award for Iloko Literature iti Panagsurat iti Daniw para kadagiti estudiante iti sekundaria iti Ilocos Norte ken Laoag City, 14 a set ti daniw iti kadagupan ti 34 nga entry ti naggapu iti GUMIL-Ilocos Norte Youth Creative Writing Center iti Banna, Ilocos Norte.
Idi maipaulog ti resulta, inyalat ti dua kadagiti fellow ti GIN-YCWC ti umuna ken maikadua a gunggona iti GRAAFIL 2003: da Rachelle Ann A. Vinluan, umuna a gunggona babaen ti daniwna a "Kallautang Kdpy." ken Desiree Jhoy Calano, maikadua a gunggona babaen ti "Pannubok Kdpy." Agpadpada dagitoy nga estudiante iti Caribquib National High School. Inawatda ti sertipiko ken cash prizeda iti GRAAFIL Seminar iti Ilocos Norte National High School, Laoag City, Agosto 6, ken nagdaniw ni Rachelle Ann iti Ablan Day Celebration iti Laoag City idi Agosto 9.
V. Dagiti Parikut ken Arapaap
Saan nga asi-asi ti mangtubay kadagiti agtutubo a mannurat. Agpuonantayo iti anus ken tibker pakinakem ken panagsakripisio. Mayarig iti ubing ti Sentro. Nayanak iti kulluong ta ngamin awanan daytoy iti nabaknang a pasilidad wenno naranga nga opisina. Kas kadagiti immuna nga unibersidad iti Europa kalpasan ti Dark Ages, maysa daytoy a grupo dagiti mayat nga agsursuro ken mayat a mangisuro. Ket adu latta met ti parikut: (1) Kinakisang ti reperensia. Tapno nawadwada ti pannakaisuro ti panagsurat maakkal koma dagiti nakabaul a libro, manuskrito tapno agserbi a reperensia iti Sentro; (2) Pannakaikabil dagiti ladawan dagiti mannurat iti gallery ti Sentro kas sibibiag nga inspirasion dagiti ubbing a mannurat. (3) Sponsorship a ti kayatna a sawen panangtarabay iti maysa nga ubing a mannurat babaen ti pinansial a pakarikutan. Iti masungad a tawen, inton makaplastaren ti pilot center, mabalinen nga awisen dagiti tagasabali nga ili iti zona ti daya a paset ti Ilocos Norte; mabalin pay a maipasdek metten dagiti sabsabali pay a writing center ti GUMIL Ilocos Norte para iti pannakasanay dagiti agtutubo a mannurat.
Agserbi koma ket a kas paratignay daytoy tapno bangonen metten ti GUMIL Filipinas dagiti writing center kadagiti unibersidad ken kolehio iti Kailokuan ta suportaran met dagiti chapter dagiti adda iti sekundaria ken elementaria.
Iti pamanunotanmi, nasken dagiti creative writing center tapno adda masindadaan a pakatiponan dagiti agtutubo a mannurat. Iti kasta, saan a marigatan ti GUMIL Filipinas ken dagiti lokal a tsapter a mangurnong kadagiti masanay nga agtutubo aglalo iti proyekto daytoy a seminar-workshop ti panagsuratan. No tunggal establisadon a mannurat ket adda ipasdekna a writing center iti ilina (uray pay iti mismo a balayda no nasken) ket agawis kadagiti agtutubo a sanayenna, nagbilegen dayta nga addang iti pannakapabaknang ti Literatura Ilokana!
Napintas pay ti ar-aramiden dagiti kameng ti GIN nga isasarungkar iti Sentro ta agserbi dagitoy kas visiting panelist. Itay nabiit, immay da Pete Duldulao, Renato Taylan, Delfin Dumayas, Zaldy Cudal, Guillermo Concepcion, Velmarie Matutino ken Rodolfo Guittap kas panelist ket anian a ragsak dagiti ubbing a nagsalsaludsod kadakuada maipapan iti panagsurat. Naragragsak manen dagitoy idi agbukanegan da Appo Guiller, Zaldy ken Delfin! Ken imparang ni Apo Guiller no kasano ti mangdaniw iti maysa a dayag!
VI. Awis
Para iti pannakapapintas pay ti Sentro, makatulong amin a mannurat, saan laeng a dagiti taga-GIN a nangirusat itoy no di pay amin a kameng ti GF. No adda dagiti material (libro iti Iloko, manuskrito, mabalin ti photocopy) a mabalin a mausar dagiti ubbing, picture a maikadakkel ken biograpia ni mannurat para iti gallery, makiddaw a maipatulod iti daytoy nga address:
The Resident Director
GUMIL Ilocos Norte Youth
Creative Writing Center
Banna National High School
Banna, Ilocos Norte
Makiddaw met ti ibibisita ti siasino man a mannurat nga adda wayana iti Sabado iti Sentro ket mapagsaritanto/ maikkan iti waya a mangibinglay iti kapanunotan ken padasna iti panagsuratan.
Naipablaak iti RIMAT, Marso 2004.


text:
INGGET SAM-IT NGA ISEM. Naisem da Vigan City Mayor Eva Marie S. Medina, Congressman Ryan Luis Singson ken ti asawana a ni Patricia Savellano-Singson bayat ti panagurayda kadagiti sangaili iti pannakabendision ti Vigan City Convention Center idi Marso 21. Nakastreken ti Vigan City iti qualification phase ti New7Wonders Cities Search ket pumigpigsa ti tignay dagiti agtuturay ti Vigan City tapno mapagballigan ti siudad ti pammadayaw. (Salvador A. Espejo)
INGGET SAM-IT NGA ISEM
By Tawid News Team on April 16, 2012 in Banner Photo, Media


text:
Ramón Menéndez Pidal
Ni Ramón Menéndez Pidal (Marso 13 1869 - Nobiembre 14 1968) ket maysa a pilologo, historiador, polklorista, ken mediebalista nga Español. Isu ket nagadal ti adu para iti Pagsasao nga Espaniol ken ti polklore ti España. Ti sentro nga inobrana ket ti sarita ni El Cid.
Isu ket naipasngay idiay A Coruña, España. Ti amana, a ni Juan Menéndez Fernández, ket maysa nga abogado ken magistrado, a nanipud idiay Asturias. Ti inana ket ni Ramona Pidal, maysa met laeng nga Asturiana.
Isu ket nagadal idiay Universidad de Madrid. Idi 1899 isu ket nangipagulo ti Romanse a panagadal iti dayta met laeng a unibersidad, ti puesto a tinengngelna aginggana idi nag-retiro.
Isu ket nabutosan a simrek idiay Real Academia Española idi 1901.
Idi 1925 nabutosan pay isuna a kas direktor iti Real Academia Española; ngem nagikkat isuna ti puesto a daytoy idi 1939 tapno ag-protesta a kontra kadagiti politika a klima idiay España idi dayta a panawen.
Idi Gubat Sibil ti España nagyan isuna idiay Pransia, idiay Kuba ken idiay Estados Unidos iti Amerika.
Dagiti obra (napili)[urnosen | urnosen ti taudan]
- Ti sarita dagiti pito a maladaga ti Lara (1896) [1]
- Dagiti sapasap a kronika ti España (1898) [2]
- Elementario a Manual ti Gramatika iti Espaniol a Pakasaritaan (1904) [3]
- Ti Leones a dialekto (1906)
- Kanta ti Mio Cid: testo, gramatika ken bokabulario (1908-1912)
- Dagiti taudan ti Espaniol (1926)
- Ti Espana ti Cid (1929)
- Ti kapanunotan ni Emperador Carlos V (1938)
- Relikia ti Espaniol nga epiko a daniw (1952)
- Hispanio a balado (1953)
- Lawlaw ti pagsasao a Basko (1962)
- Padre Las Casas:Ti dua a personalidadna (1963)


text:
Agosto 1
Ti Agosto 1 ket ti maika-212 nga aldaw iti tawen iti kalendario a Gregoriano, nga addaan pay ti nabati a 153 nga al-aldaw tapno maungpot ti tawen.
Dagiti linaon
Paspasamak[urnosen | urnosen ti taudan]
Naipasngay[urnosen | urnosen ti taudan]
Pimmusay[urnosen | urnosen ti taudan]
- Maria Corazon Cojuanco Aquino, ket maika-11 a Presidente ti Pilipinas. (nayanak idi Enero 25, 1933).
- Manuel Luis Molina Quezon, ket maika-2 a Presidente ti Pilipinas a commonwealth. (nayanak idi Agosto 19, 1878).


text:
Abagatan nga Upi, Maguindanao
Ti Abagatan nga Upi ket maysa a maika-4 a klase nga ili iti probinsia ti Maguindanao iti Pilipinas.
Dagiti baranggay[urnosen | urnosen ti taudan]
Ti Abagatan nga Upi ket nabingbingay a politikal kadagiti 11 a barbaranggay.
- Kuya
- Biarong
- Bongo
- Itaw
- Kigan
- Lamud
- Looy
- Pandan
- Pilar
- Romangaob (Urban)
- San Jose
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ 2010 a Senso a Pakaammo ti Agwaywayas a Rehion iti Muslim a Mindanao (ARMM) (Ingles) naala idi 4 Hunio 2013


text:
Dauis, Bohol
Ti Dauis ket maysa a maika-4 a klase nga ili iti probinsia ti Bohol iti Pilipinas.
Dagiti baranggay[urnosen | urnosen ti taudan]
Ti Dauis ket nabingbingay a politikal kadagiti 12 a barbaranggay.
- Biking
- Bingag
- San Isidro (Canlongon)
- Catarman
- Dao
- Mayacabac
- Poblacion
- Songculan
- Tabalong
- Tinago
- Totolan
- Mariveles
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Pilipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ 2010 a Senso a Pakaammo ti Tengnga a Visayas (Ingles) naala idi 25 Mayo 2012


text: 1-2 Immanamong ni Saulo iti pannakapapatay ni Esteban. Sumagmamano a lallaki a relihioso ti nangitanem ken ni Esteban, ket kasta unay ti panangdung-awda kenkuana. Iti dayta met la nga aldaw, nangrugi ti nakaro a pannakaidadanes ti iglesia idiay Jerusalem. Malaksid kadagiti apostoles, nawarawara dagiti amin a mamati iti entero a Judea ken Samaria. 3Kabayatanna, pinanggep ni Saulo a pukawen ti iglesia. Inulina dagiti balbalay dagiti mamati, inyulogna ida—lallaki man wenno babbai—ket pinaibaludna ida. 4No maipapan kadagiti nawarawara a mamati, inkaskasabada ti mensahe iti amin a lugar a napananda. 5Simmalog ni Felipe iti kangrunaan a siudad ti Samaria ket inkaskasabana ti maipapan iti Cristo. 6Sipapasnek dagiti tattao a dimngeg iti mensahe ni Felipe, gapu ta nadamagda ken mismo a nakitada dagiti milagro nga inaramidna. 7Nagik-ikkis a rimmuar dagiti dakes nga espiritu iti adu a naluganan a tattao. Adu pay ti naimbagan a paralitiko ken pilay. 8Ket kasta unay ti rag-o dagiti tattao iti dayta a siudad. 9Agnanaed sadiay ti maysa a lalaki nga agnagan Simon. Nagsalsalamangka idi ket nabayag a pinagsidsiddaawna dagiti Samaritano. Imbagbagana nga isu ket naindaklan a tao, 10ket sipapasnek dagiti amin nga agnaed sadiay a dimngeg kenkuana, baknang man wenno napanglaw. “Dayta a tao isu ti bileg ti Dios a managan iti Naindaklan,” kinunada. 11Sigagagarda a dimngeg kenkuana ta nabayag a pinagsiddaawna ida babaen ti panagsalamangkana. 12Ngem idi inkasaba ni Felipe ti maipapan iti Naimbag a Damag ti Pagarian ti Dios ken ti maipapan ken ni Jesu-Cristo, namatida ket nabuniaganda amin, lallaki man wenno babbai. 13Namati met ni Simon ket kalpasan ti pannakabuniagna, simmurot ken ni Felipe. Kasta unay ti siddaawna idi makitana dagiti milagro ken pagilasinan nga ar-aramiden ni Felipe. 14Nadamag dagiti apostoles idiay Jerusalem nga inawat dagiti taga-Samaria ti sao ti Dios ket imbaonda sadiay da Pedro ken Juan. 15Idi simmangpetda, inkararaganda dagiti Samaritano tapno awatenda met ti Espiritu Santo. 16Saan pay ngamin a bimmaba kadakuada ti Espiritu Santo. Nabuniaganda laeng iti nagan ni Apo Jesus. 17Ket impatay da Pedro ken Juan ti imada kadakuada ket inawatda ti Espiritu Santo. 18Nakita ni Simon a naited ti Espiritu Santo kadagiti mamati idi impatay dagiti apostoles dagiti imada kadakuada. Iti kasta, pinanggepna nga ikkan da Pedro ken Juan iti kuarta 19ket kinunana, “Itedyo met kaniak daytoy a pannakabalin tapno ti siasinoman a pangipatayak kadagiti imak awatenna met ti Espiritu Santo.” 20Ngem kinuna ni Pedro kenkuana, “Mailunodka koma agraman ti kuartam ta ipagarupmo a magatang ti sagut ti Dios! 21Awan pakaibiangam wenno kalintegam iti trabahomi. Ammo ti Dios a saan a nadalus ti pusom. 22Agbabawika iti dayta dakes a panunotmo ket agdawatka iti Apo a pakawanennaka. 23Makitak a naapalka unay ken sibabaludka iti basol.” 24Kinuna ni Simon kada Pedro ken Juan, “Pangngaasiyo ta idawdawatandak iti Apo tapno saan a mapasamak kaniak ti uray ania kadagitoy.” 25Nagsubli da Pedro ken Juan idiay Jerusalem kalpasan ti panangibingayda kadagiti tattao iti ammoda maipapan iti mensahe ti Apo. Iti dalanda, inkaskasabada ti Naimbag a Damag iti adu a barrio ti Samaria. 26Kinuna ti maysa nga anghel ti Apo ken ni Felipe, “Agsaganaka a mapan iti abagatan. Surotem ti dalan nga agturong idiay Gaza manipud Jerusalem.” (Saanen a madaldalanan daytoy a kalsada.) 27-28 Nagrubbuat ngarud ni Felipe. Iti dalan, adda maysa nga eunoko a taga-Etiopia, maysa nga ofisial a mangimaton iti amin a kinabaknang ti Candace wenno Reyna ti Etiopia. Napan nagdaydayaw iti Dios idiay Jerusalem. Agawid idin ket silulugan iti karuahena. Bayat ti panagtaray ti lugan, basbasaenna ti libro nga insurat ni profeta Isaias. 29Kinuna ti Espiritu Santo ken ni Felipe, “Magnaka iti asideg ti lugan.” 30Nagtaray ni Felipe nga immasideg ket nangngegna ti ofisial nga agbasbasa iti libro ni profeta Isaias. Sinaludsod ni Felipe, “Maawatam met laeng ti basbasaem?” 31Insungbat ti ofisial, “Kasano a maawatak no awan met mangipalawag kaniak?” Ket inawisna ni Felipe a makilugan kenkuana. 32Daytoy a paset ti Nasantoan a Surat ti basbasaenna: “Kasla karnero a maipan iti pagpartian, Kasla urbon ti karnero a naulimek no mapukisan, Ket awan a pulos ti inyesngawna. 33Iti pannakairurumenna, naikkat ti kalinteganna. Awanto ti makaibaga maipapan iti kaputotanna, Ta naggibusen ti biagna ditoy daga.” 34Kinuna ti ofisial ken ni Felipe, “Sinno kadi ti sarsaritaen ti profeta? Ti bagina kadi wenno sabali?” 35Nagsao ni Felipe ket manipud iti daytoy a paset ti Nasantoan a Surat, sinarita ni Felipe ti Naimbag a Damag maipapan ken ni Jesus. 36Intuloyda ti panagdaliasatda agingga a dimtengda iti lugar nga adda danum. Kinuna ti ofisial ken ni Felipe, “Adtoy ti danum. Ania ti makatiped iti panagbuniagko?” 38Pinagsardeng ngarud ti ofisial ti lugan. Napanda a dua iti danum ket binuniagan ni Felipe. 39Idi makasang-atdan, impanaw ti Espiritu ti Apo ni Felipe ket saanen a nakita ti ofisial. Intuloy ti ofisial ti panagawidna a siraragsak. 40Idi makadlaw ni Felipe, adda gayamen idiay Azoto. Inkaskasabana ti Naimbag a Damag kadagiti amin nga il-ili a napagnaanna ingganat nakasangpet idiay Cesarea.


text:
Manticao, Misamis Oriental
Ti Manticao ket maysa a maika-4 a klase nga ili iti probinsia ti Misamis Oriental iti Pilipinas.
Dagiti baranggay[urnosen | urnosen ti taudan]
Ti Manticao ket nabingbingay a politikal iti 13 a barbaranggay.
- Argayoso
- Balintad
- Cabalantian
- Camanga
- Digkilaan
- Mahayahay
- Pagawan
- Paniangan
- Patag
- Poblacion
- Punta Silum
- Tuod
- Upper Malubog
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Pilipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ 2010 a Senso a Pakaammo ti Amianan a Mindanao (Ingles) naala idi 17 Abril 2013


text: 1Ti ayat ngarud ti ipangrunayo a gun-oden. Tarigagayanyo dagiti naespirituan a sagut, nangruna ti saguday a mangasaba. 2Ti agsao iti sabali a pagsasao, saan a dagiti tattao ti kasaona no di ket ti Dios agsipud ta awan makaawat kenkuana. Ar-aramatenna ti pannakabalin ti Espiritu nga agsao maipapan kadagiti bambanag a narigat a maawatan. 3Ngem ti mangipakaammo iti mensahe ti Dios, kasaona dagiti tattao ket tulongan, bagbagaan ken liwliwaenna ida. 4Ti tao nga agsao iti sabali a pagsasao, ti la bagina ti tulonganna. Ngem ti agsao iti mensahe ti Dios, tulonganna ti entero nga iglesia. 5Kayatko a makasaokayo amin iti karkarna a pagsasao, ngem kaykayatko a maaddaankayo iti pannakabalin a mangipakaammo iti mensahe ti Dios. Ad-adda a makatulong ti tao nga agsao iti mensahe ti Dios ngem ti agsao iti karkarna a pagsasao—malaksid no adda naitallaong a makailawlawag iti kayatna a sawen tapno matulongan ti entero nga iglesia. 6Kas pangarigan no umayak kadakayo, kakabsatko, ania ti pagimbagan a maitedko kadakayo no agsaoak iti sabali a pagsasao? Awan! Wen, awan, malaksid no ipakaammok kadakayo ti maysa a mensahe nga impaltiing ti Dios wenno adda ibagak a sirmata wenno naipaltiing a kaskasaba wenno pannursuro. 7Uray dagiti awan biagna a pagtokaran, a kas iti fluta ken iti arpa, kasano nga adda makaammo iti matoktokar a musika no di nalawag ti pannakatokarna? 8No di nalawag ti pannakapuyot ti trumpeta, siasino ti agsagana a makigubat? 9Kasta met kadakayo, kasano nga adda makaawat iti sasawenyo no saan a matarusan ti sarsaritaenyo iti karkarna a pagsasao? Agpukaw a kas asuk dagiti balikasyo. 10Agduduma dagiti pagsasao iti lubong, ngem adda kaipapanan ti tunggal maysa. 11Ngem no diak ammo ti pagsasao a maar-aramat, ganggannaet kaniak ti agsasao ken ganggannaetak met kenkuana. 12Gapu ta aggagarkayo a maaddaan kadagiti sagut ti Espiritu, ipangpangrunayo ngarud nga aramaten dagiti sagut a makatulong iti panagdur-as ti iglesia. 13Ngarud, ti tao nga agsao iti karkarna a pagsasao, nasken nga agdawat iti pannakabalin a mangilawlawag iti kayatna a sawen. 14Ta no agkararagak iti sabali a pagsasao, pudno nga agkararag met ti espirituk, ngem saan a maitunos ti panunotko. 15Ania ngarud ti aramidek? Agkararagak a buyogan ti espirituk ken ti panunotko. Agkantaak a danggayan ti espirituk ken ti panunotko. 16No agyamanka iti Dios babaen iti espiritu laeng, kasano a sumungbat iti “Amen” ti kadawyan a tao a makigimgimong kadakayo iti kararag ti panagyaman no dina maawatan ti sasawem? 17Uray no napintas ti kararagmo nga agyaman iti Dios, pulos a saan a matulongan dayta a tao. 18Agyamanak iti Dios ta ad-adda a naparaburanak iti pannakabalin nga agsao kadagiti karkarna a pagsasao ngem ti uray siasino kadakayo. 19Ngem iti iglesia, kaykayatko ti agsao iti lima a balikas a maawatan tapno masursuroan dagiti karkarna, ngem iti agsao iti rinibribu a balikas iti sabali a pagsasao. 20Saan koma nga inuubing ti panagpampanunotyo, kakabsatko. Agbalinkayo laeng nga ubbing nga awan ammona no maipapan iti kinadakes, ngem nataengan koma ti panagpampanunotyo. 21Nailanad daytoy iti Nasantoan a Surat: “Kasaokto dagitoy a tattaok, kuna ti Apo, babaen kadagiti tattao a sabali ti pagsasaona, Ken babaen kadagiti bibig dagiti ganggannaet. Ngem uray no kasta, saandakto nga ipangag.” 22Ngarud, ti panagaramat iti karkarna a pagsasao, saan a pagilasinan kadagiti mamati, no di ket kadagiti saan a mamati. Ti pannakabalin a mangipakaammo iti mensahe ti Dios, pagilasinan kadagiti mamati, saan a kadagiti di mamati. 23No ngarud aggigimong ti entero nga iglesia ket agsao amin iti karkarna a pagsasao, ipagarup dagiti awan pammatina a makigimong nga agmauyongkayo. 24Ngem no ti mensahe ti Dios ti sarsaritaen ti amin, ket maitallaong ti awan pammatina, maallukoyto nga isu ket maysa a managbasol. Maukomto babaen kadagiti amin a mangngegna. 25Maiparangarangto dagiti palimed ti pusona ket agtamedto nga agdaydayaw iti Dios a kunana, “Pudno nga adda kadakayo ti Dios!” 26Ania ti kayatko a sawen, kakabsatko? No aggigimongkayo, adda koma ited ti tunggal maysa: himno, pannursuro, paltiing ti Dios, mensahe iti sabali a pagsasao wenno panangilawlawag iti naisao. Masapul a maaramid amin dagitoy a pangtulong iti iglesia. 27No adda agsao iti sabali a pagsasao, saan koma a nasursurok ngem dua wenno tallo ti agsisinnublat, ket adda sabali a mangipatarus. 28No awan ti makaipatarus, ti agsao iti sabali a pagsasao, agulimek laengen. Ti la koma bagina ken ti Dios ti kasaona. 29Dua wenno tallo a naikkan iti mensahe ti Dios ti agsao koma, ket utoben dagiti dadduma ti sawenda. 30Ngem no umawat iti paltiing ti Dios ti maysa nga agtugtugaw iti gimong, masapul nga agulimek ti madama nga agsarsarita. 31Mabalinyo ti agsasaruno a mangipakaammo iti mensahe ti Dios tapno masursuroan ken mapapigsa ti amin. 32Ti naikkan iti parabur a mangipakaammo iti mensahe adda kenkuana ti kinaparbeng, 33agsipud ta ti Dios saan a Dios ti riribuk no di ket panagtutunos. Kas maar-aramid kadagiti amin nga iglesia dagiti tattao ti Dios, 34agulimek koma dagiti babbai kadagiti panaggigimong iti iglesia. Saanda a mapalubosan nga agsao. Segun ti Linteg, saanda koma a mangipangulo. 35No adda kayatda nga ammoen, damagenda koma kadagiti assawada no addada iti balayda. Naalas nga agsao ti babai no adda iti paggigimongan. 36Dakayo kadi ti nagtaudan ti sao ti Dios? Dakayo kadi laeng ti dimmanonanna? 37No adda mangipagarup nga isu ket profeta ti Dios wenno addaan iti naespirituan a sagut, masapul a bigbigenna a ti bilin ti Apo ti isursuratko kadakayo. 38Ngem no dina bigbigen daytoy, diyo ikaskaso dayta a tao. 39Isut’ gapuna, kakabsatko, a tarigagayanyo koma a sipapasnek ti mangipakaammo iti mensahe ti Dios, ngem diyo lapdan ti panagsao iti sabali a pagsasao. 40Masapul a maaramid nga umno ken naurnos ti amin a banag.


text:
Alcantara, Romblon
Ti Alcantara ket maysa a maika-5 a klase nga ili iti probinsia ti Romblon iti Pilipinas.
Dagiti baranggay[urnosen | urnosen ti taudan]
Ti Alcantara ket nabingbingay kadagiti 12 a barbaranggay.
- Bonlao
- Calagonsao
- Camili
- Camod-Om
- Madalag
- Poblacion
- San Isidro
- Tugdan
- Bagsik
- Gui-ob
- Lawan
- San Roque
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Pilipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ 2010 a Senso a Pakaammo ti Mimaropa (Ingles) naala idi 30 Enero 2013


text: 1Kalpasanna, nakitak ti baro a langit ken ti baro a daga. Awanen ti immuna a langit ken ti immuna a daga. Awan metten ti taaw. 2Ket nakitak ti Nasantoan a Siudad, ti baro a Jerusalem, a bumabbaba manipud langit nga aggapu iti Dios, a kas iti babai a nakawesan nga agkasar ken mangpadpadaan iti lalaki a mangikallaysa kenkuana. 3Nakangngegak iti napigsa a timek a naggapu iti trono. Kunana: “Agnaeden ti Dios iti sidong dagiti tattao! Makipagtaengto kadakuada ket isudanto ti ilina. Kaduadanto ti Dios, ket isunto ti Diosda. 4Punasennanto dagiti luada. Awanton ti patay, ladingit, sangsangit wenno ut-ot agsipud ta limmabasen dagiti immun-una a banag.” 5Kinuna ti nakatugaw iti trono, “Pabaroekon ti amin a banag!” Kinunana pay kaniak, “Isuratmo daytoy: Mapangnamnamaan ken pudno dagitoy a sao.” 6Kinunana pay, “Natungpalen! Siak ti Alfa ken ti Omega, ti pangrugian ken ti panungpalan. Siasinoman a mawaw, ikkakto iti kalintegan nga uminum iti ubbog ti danum ti biag. 7Daytoy ti gunggona ti agballigi: Siakto ti Diosna ket isunto ti anakko. 8Ngem nakabutbutengto ti pagbanagan dagiti takrot, dagiti traidor, dagiti naderrep, dagiti mammapatay, dagiti mannakikamalala, dagiti managanito, dagiti agrukbab kadagiti didiosen ken amin nga ulbod—agyandanto iti dan-aw ti gumilgil-ayab nga apuy ken asufre nga isu ti maikadua nga ipapatay.” 9Inasitgannak ti maysa kadagiti pito nga angheles nga addaan iti pito a malukong a napno kadagiti pito a maudi a didigra. “Umayka,” kinunana, “ket ipakitak kenka ti babai nga ikasar ti Kordero.” 10Addaak iti pannakabalin ti Espiritu ket impannak ti anghel iti rabaw ti nakangatngato a bantay. Impakitana kaniak ti Jerusalem, ti Nasantoan a Siudad a bumabbaba manipud langit nga aggapu iti Dios. 11Agranraniag daytoy gapu iti dayag ti Dios. Agrimatrimat a kas iti alahas a haspe ken aganninaw a kas iti kristal. 12Napuskol ken nangato ti bakud ket adda sangapulo ket dua a ruanganna a nagsaggaysaan a bambantayan ti sangapulo ket dua nga angheles. Iti tunggal ruangan, adda nagan a naisurat. Dagitoy dagiti nagan dagiti sangapulo ket dua a tribu ti Israel. 13Tallo ti ruangan ti tunggal benneg ti bakud: tallo iti daya, tallo iti abagatan, tallo iti amianan ken tallo iti laud. 14Nabangon ti bakud ti siudad iti sangapulo ket dua a bato a nakaisuratan ti nagan dagiti sangapulo ket dua nga apostoles ti Kordero. 15Adda balitok a pagrukod ti anghel a nagsao kaniak. Rukodenna ti siudad, dagiti ruangan ken bakudna. 16Kuadrado ti siudad: 2,400 a kilometro ti kaatiddog; kasta met ti kaakaba ken kangatona. 17Rinukod ti anghel ti bakud ket 216 a kadapan ti kangatona kas mayannurot iti rukod nga ar-aramaten dagiti tattao. 18Haspe ti bakud, puro a balitok ti siudad, ket aganninaw a kas kristal. 19Namontaran dagiti fondasion a bato ti bakud kadagiti agkakapateg a bato. Haspe ti umuna; safiro ti maikadua; kalsedonia ti maikatlo; esmeralda ti maikapat; 20sardonika ti maikalima; karnelia ti maikanem; krisolito ti maikapito; berilo ti maikawalo; topasio ti maikasiam; krisoprasio ti maikasangapulo; hasinto ti maikasangapulo ket maysa ken amatista ti maikasangapulo ket dua. 21Perlas dagiti sangapulo ket dua a ruangan; naaramid ti tunggal maysa iti sangkanayon a perlas. Paspasig a balitok dagiti kalsada ti siudad; aganninaw a kas kristal. 22Nadlawko nga awan templo iti siudad agsipud ta ni Apo Dios a Mannakabalin-amin ken ti Kordero ti pannakatemplona. 23Saanen a masapul ti init ken ti bulan a manglawag iti siudad agsipud ta ti dayag ti Dios ti mangranraniag ket ti Kordero ti pagsilawan. 24Iti lawagna, magnanto dagiti amin a tattao ket ipanto sadiay dagiti ari ditoy daga ti kinadayagda. 25Agmalmalem a silulukat dagiti ruangan ti siudad agsipud ta awanen ti rabii sadiay. 26Maipanto iti siudad ti dayag ken dayaw dagiti nasion. 27Ngem saanto a makastrek sadiay ti uray ania a saan a nadalus iti imatang ti Dios, ti siasinoman nga agar-aramid iti nakababain ken dagiti naulbod. Dagitinto laeng naisurat ti naganna iti libro ti biag nga adda iti ikut ti Kordero ti makastrek iti siudad.